CELEX: 52013PC0497
Language: mt
Date: 2013-07-10
Title: Proposta għal DEĊIŻJONI TAL-PARLAMENT EWROPEW U TAL-KUNSILL dwar il-parteċipazzjoni tal-Unjoni fil-Programm Ewropew tal-Metroloġija għall-Innovazzjoni u r-Riċerka li bosta Stati Membri jwettqu b'mod konġunt

|
			
		
		
		52013PC0497
		
			Proposta għal DEĊIŻJONI TAL-PARLAMENT EWROPEW U TAL-KUNSILL dwar il-parteċipazzjoni tal-Unjoni fil-Programm Ewropew tal-Metroloġija għall-Innovazzjoni u r-Riċerka li bosta Stati Membri jwettqu b'mod konġunt /* COM/2013/0497 final - 2013/0242 (COD) */
			
				
		
		
			
			   	MEMORANDUM TA' SPJEGAZZJONI
1.           IL-KUNTEST TAL-PROPOSTA
1.1         L-għanijiet tal-proposta
Din il-proposta hi dwar il-parteċipazzjoni
tal-Unjoni Ewropea fil-Programm Ewropew tal-Metroloġija għall-Innovazzjoni u
r-Riċerka (EMPIR) li jwettqu bosta Stati Membri.
F'konformità mal-istrateġija Ewropa 2020,
mal-inizjattiva ewlenija fl-Innovazzjoni tal-Unjoni, maż-Żona Ewropea
tar-Riċerka u ma' Orizzont 2020, din l-inizjattiva għandha l-għan kumplessiv li
tindirizza l-isfidi li tiltaqa' magħhom is-Sistema Ewropea tar-Riċerka
fil-Metroloġija, u li żżid kemm jista' jkun il-benefiċċji minn soluzzjonijiet
aħjar tal-kejl għall-Ewropa. L-għanijiet ġenerali tal-EMPIR huma li:
·       
jagħti soluzzjonijiet integrati u f'lokhom
tal-metroloġija li jappoġġaw l-innovazzjoni u l-kompetittività industrijali, u
teknoloġiji tal-kejl li jindirizzaw l-isfidi tas-soċjetà bħas-saħħa, l-ambjent
u l-enerġija inkluż appoġġ għall-iżvilupp u l-implimentazzjoni tal-politika;
·       
joħloq Sistema Ewropea tar-Riċerka fil-Metroloġija
integrata ma' massa kritika u impenn attiv fil-livell reġjonali, nazzjonali,
Ewropew u internazzjonali.
1.2         Raġunijiet għall-proposta
Il-Metroloġija, ix-xjenza dwar il-kejl, hija
l-fus ewlieni li fuqu ddur id-dinja teknoloġika. Kull aspett ta' ħajjitna
jintlaqat mill-metroloġija, u għalhekk neħtieġu kejl dejjem aktar preċiż u
affidabbli ħalli nistimolaw l-innovazzjoni u t-tkabbir fl-ekonomija tagħna
msejsa fuq l-għarfien. Dak kollu li ma nistgħux inkejlu, ma nkunux nistgħu
nifhmuh sew u lanqas nikkontrollawh, nimmanifatturawh jew nipproċessawh b'mod
affidabbli. Għalhekk, l-avvanzi fil-metroloġija jħallu impatt kbir ħafna fuq
dak li nifhmu u fuq il-ħila li għandna biex insawru d-dinja li ngħixu fiha.
B'kejl affidabbli u traċċabbli, il-komunità
xjentifika globali tkun tista' tibni strumenti aħjar u taħdem aħjar bix-xjenza.
Dan joħloq wisa' ġdid għall-industrija u jagħtiha l-ispazju u l-opportunità
biex tkun innovattiva. B'mod vitali, dan jirfed u jtejjeb il-fehim u l-ftehim
fl-isfidi globali bħall-enerġija, il-kura tas-saħħa u t-tibdil fil-klima.
Il-gvernijiet kollha fil-pajjiżi
teknoloġikament avvanzati jappoġġaw infrastruttura tal-metroloġija minħabba
l-benefiċċji tagħha u l-sura b'saħħitha li għandha bħala ġid pubbliku li
jiġġustifika intervent pubbliku. Il-forzi ekonomiċi l-kbar fid-dinja qed iżidu
l-investiment tagħhom fir-riċerka dwar il-metroloġija u l-infrastrutturi
relatati. Minħabba l-livell ta' investiment fil-metroloġija u r-rwol tagħha
biex tippromwovi l-eċċellenza xjentifika u l-kompetittività industrijali, Stati
Membri individwali jew uħud flimkien, ma jkunux jistgħu jikkompetu globalment.
Il-programm Ewropew tar-riċerka
fil-metroloġija (EMPR) attwali hu inizjattiva konġunta[1] li qed jimplimentawha
22 istitut nazzjonali tal-metroloġija. Din tissejjes fuq
l-Artikolu 185 tat-Trattat dwar il-Funzjonament tal-Unjoni Ewropea (TFUE),
li bl-implimentazzjoni tal-Programm Kwadru Pluriennali, ikunu jistgħu jiġu
kkoordinati programmi nazzjonali tar-riċerka. L-evalwazzjoni interim għarfet
il-valur tal-inizjattiva. Il-kisba ewlenija tal-EMRP hija integrazzjoni
b'saħħitha bi programmazzjoni konġunta ta' 50 % tal-finanzjament
nazzjonali merfugħ għar-riċerka fil-metroloġija fl-Ewropa Din naqqset
il-frammentazzjoni, evitat id-dupplikazzjoni żejda u għenet biex tinkiseb massa
kritika billi kkonċentrat ir-riżorsi fuq oqsma ewlenin b'kollaborazzjoni
mill-qrib mal-aqwa riċerkaturi. Il-proġett tal-EMRP jagħti soluzzjonijiet
tal-kejl Ewropew għall-isfidi l-kbar tas-soċjetà u jagħti inputs Ewropej komuni
għall-istandards u r-regolamenti.
Għalkemm sar progress sostanzjali bl-EMRP,
jidher li s-sistema jeħtieġ tindirizza bosta sfidi biex jiżdied l-impatt
tar-riċerka fil-metroloġija fuq it-tkabbir u biex jingħelbu l-isfidi
soċjoekonomiċi.
L-EMPIR, il-programm suċċessur, se jagħti
sehmu f'għadd ta' inizjattivi ewlenin tal-istrateġija Ewropa 2020 li
jintlaqtu mir-riċerka fil-metroloġija, inkluża l-"Unjoni
tal-Innovazzjoni", l-"Aġenda Diġitali għall-Ewropa",
l-"Ewropa effiċjenti fir-riżorsi" u l-"Politika industrijali
għall-era tal-globalizzazzjoni". Pereżempju, dan se jagħmlu billi
jiżviluppa soluzzjonijiet innovattivi għall-ġestjoni tar-riżorsi naturali,
jappoġġa l-proċess ta' standardizzazzjoni li jippermetti opportunitajiet
kummerċjali globali għal prodotti u servizzi ġodda u jħalli jsiru testijiet
effiċjenti fis-satelliti tal-komunikazzjoni. L-EMPIR se jgħin bil-bosta biex
jintlaħqu l-għanijiet ta' Orizzont 2020 billi jappoġġa suġġetti li huma
direttament rilevanti għal għadd ta' prijoritajiet ta' Orizzont 2020.
2.           IR-RIŻULTATI
TAL-KONSULTAZZJONIJIET MAL-PARTIJIET INTERESSATI U L-VALUTAZZJONIJIET
TAL-IMPATT
2.1         Konsultazzjoni dwar il-futur
tal-Programm Ewropew tar-Riċerka fil-Metroloġija
Il-Kummissjoni ikkonsultat ferm dwar Programm
Ewropew fuq tar-Riċerka fil-Metroloġija. Mill-konsultazzjoni pubblika fuq
l-interent li saret fl-2012 waslu 624 reazzjoni.
Dawn taw opinjonijiet dwar ir-rilevanza tar-riċerka fil-metroloġija,
identifikaw xi problemi li qed ikollha s-Sistema Ewropea tar-Riċerka
fil-Metroloġija, u għarblu għadd ta' alternattivi ta' politika. 72 % tat-tweġibiet waslu mingħand
organizzazzjonijiet u 28 % mingħand individwi. Is-sehem ewlieni
tal-organizzazzjonijiet tawh l-organizzazzjonijiet tar-riċerka (32 %) u n-negozji (16 %, li 69 % minnhom
huma SMEs). Mill-konsultazzjoni ħarġu għadd ta' problemi, fosthom li mhux qed
isir sfruttament industrijali biżżejjed, in-nuqqas ta' koperazzjoni
tal-Istituti Nazzjonali tal-metroloġija (NMIs) mal-bażi xjentifika usa',
id-diskrepanzi kbar fil-kapaċitajiet bejn l-Istati Membri tal-UE, il-fatt li
mhix qed issir mobbiltà tar-riċerkaturi biżżejjed bejn l-NMIs, u n-nuqqas ta'
involviment fl-istandardizzazzjoni Ewropea.
Bord ta' esperti għamel
evalwazzjoni interim tal-programm EMRP wara tliet snin li ilu jitħaddem.
F'April 2012 il-Kummissjoni adottat ir-rapport tiegħu. L-evalwazzjoni interim
għarfet il-valur tal-inizjattiva u wriet progress konsiderevoli
fil-koordinazzjoni tar-riċerka. Il-Bord jaqbel mal-fehma
li "l-EMRP hu programm Ewropew tar-riċerka konġunta li qed jitmexxa
tajjeb u li diġà kiseb livell relattivament għoli ta' integrazzjoni xjentifika,
tal-ġestjoni u finanzjarja wara biss sentejn ta' implimentazzjoni", u
li "bla dubju, l-EMRP irnexxa fil-ħolqien ta' ERA (Żona Ewropea
tar-Riċerka) fil-Metroloġija".
L-evalwazzjoni interim
kienet aktar kritika għan-nuqqas ta' progress f'li s-sistema tkun miftuħa
għall-aqwa strutturi tax-xjenza u li jsawru l-kapaċità. Din
tissuġġerixxi strumenti ddedikati li jappoġġaw l-innovazzjoni u pjanijiet
direzzjonali regolatorji jew ta' standardizzazzjoni f'xi inizjattiva futura
ħalli jiżdiedu l-impatti soċjoekonomiċi tar-riċerka fil-metroloġija.
Il-Kummissjoni kkonsultat ukoll lis-servizzi
tagħha waqt il-laqgħat tal-Grupp ta' Tmexxija tal-Valutazzjoni tal-Impatt
fl-2012, li għenu fil-pjan direzzjonali biex jitħejja r-rapport tal-valutazzjoni
tal-impatt, b'mod partikolari d-dikjarazzjoni tal-problema u r-rilevanza
tal-EMPIR għal Direttorati Ġenerali oħrajn tal-Kummissjoni Ewropea.
2.2         L-alternattivi ta' politika
L-aħħar
verżjoni tar-rapport tal-valutazzjoni tal-impatt inkluda dawn l-alternattivi:
Fl-Alternattiva 1
("l-ebda azzjoni speċifika tal-UE"), l-UE mhux se tibqa' tieħu sehem
fl-EMRP wara t-tmiem tal-fażi ta' finanzjament attwali tagħha fl-2013.
Fil-politiki ta' riċerka tal-UE, fil-programmi jew fil-fondi mhux se jkollha
l-ebda dispożizzjoni speċifika biex jappoġġaw l-għanijiet tal-EMRP. L-aċċess
għall-fondi tal-UE se jiġi limitat għall-kompetizzjoni għal finanzjamenti ta'
proġetti ad hoc minn Orizzont 2020 għal suġġetti li jinkludu
aspetti tal-metroloġija.
L-Alternattiva 2
("l-ebda bidla — l-EMRP2") se tibqa' għaddejja b'inizjattiva identika
li tiffoka għalkollox fuq il-koordinazzjoni u l-integrazzjoni tar-riċerka
fundamentali u mmexxija mill-isfidi. Din tkun tinkludi xi sejħiet dwar suġġetti
rilevanti għall-industrija.
L-Alternattiva 3 ("inizjattiva
aħjar tal-Artikolu 185 — EMPIR") tibni fuq is-suċċess tal-EMRP billi
timplimenta inizjattiva aktar ambizzjuża u inklussiva tal-Artikolu 185 li
tkun allinjata mal-għanijiet ta' Ewropa 2020. L-ambitu tal-programm jitwessa'
billi jiddaħħlu moduli ddedikati dwar ir-riċerka u l-isfruttament industrijali,
l-appoġġ lill-istandardizzazzjoni u dwar it-trawwim tal-kapaċità. Minħabba
l-bidla fl-ambitu, isem il-programm se jinbidel minn "Programm Ewropew
tar-Riċerka fil-Metroloġija" għal "Programm Ewropew tal-Metroloġija
għar-Riċerka u l-Innovazzjoni". Din l-alternattiva tkun tinvolvi aktar
lill-partijiet interessati, u tinvolvi direttament ukoll lill-komunità usa'
tar-riċerka. Billi l-programm hu itwal u għandu ambitu akbar, dan irid jiġi
kkumpensat bir-riżorsi u allura l-livell ta' finanzjament tal-UE minn
Orizzont 2020 se jiżdied meta mqabbel mal-FP7. Il-pajjiżi parteċipanti se
jiżdiedu minn 22 għal [28].
2.3         Ir-riżultati tal-valutazzjoni
tal-impatt
Ir-rapport
tal-valutazzjoni tal-impatt ikkonkluda li jidher ċar u tond li
l-Alternattiva 3 hi dik preferuta, jekk jitqiesu l-effikaċja tagħha biex
jintlaħqu l-għanijiet, l-effiċjenza u l-konsistenza fost il-kriterji kollha. Dan jappoġġawh bis-sħiħ ir-riżultati tal-konsultazzjoni pubblika (93 % tat-tweġibiet jikklassifikaw din
l-alternattiva bħala "tassew adattata" jew "adattata").
L-alternattiva se tibni fuq il-kisbiet preċedenti tal-EMRP billi tibqa'
għaddejja fl-attivitajiet attwali filwaqt li tgħaqqad magħhom attivitajiet
oħrajn mill-bidu nett biex tindirizza l-problemi li ma jistgħux jiġu
indirizzati fil-qafas tal-inizjattiva attwali. Fi Frar 2013, il-Bord
tal-Valutazzjoni tal-Impatt irreveda u approva r-rapport. Fl-opinjoni tiegħu
huwa talab li jitjieb ir-rapport tal-valutazzjoni tal-impatt, u fil-fatt ġie kkunsidrat.
B'mod partikolari, issa r-rapport jispjega aħjar il-problemi speċifiċi,
il-kawżi sottostanti u r-relazzjoni bejn l-għanijiet u l-miri. Id-deskrizzjoni
tal-programm il-ġdid, meta mqabbla mal-inizjattiva attwali, tjiebet ħalli jiġi
ċċarat aħjar kif il-programm il-ġdid se jindirizza n-nuqqasijiet identifikati.
3.           L-ELEMENTI LEGALI
TAL-PROPOSTA
3.1         Il-bażi legali
Il-proposta għall-EMPIR hi msejsa fuq
l-Artikolu 185 tat-TFUE, fejn tidħol il-parteċipazzjoni tal-Unjoni Ewropea
fil-programmi tar-riċerka u l-iżvilupp li jwettqu bosta Stati Membri, inkluża
l-parteċipazzjoni fl-istrutturi li jinħolqu għall-eżekuzzjoni ta' dawk
il-programmi.
3.2         Il-prinċipju
tas-sussidjarjetà
Il-prinċipju tas-sussidjarjetà japplika billi
l-proposta mhijiex fil-kompetenza esklussiva tal-Unjoni Ewropea.
Is-sussidjarjetà hi ssalvagwardjata billi l-proposta tissejjes fuq
l-Artikolu 185 tat-TFUE, li b'mod espliċitu jipprevedi l-parteċipazzjoni
tal-Unjoni fil-programmi tar-riċerka li jwettqu bosta Stati Membri.
L-Istati Membri waħedhom ma jistgħux jilħqu
biżżejjed l-għanijiet tal-proposta, għax l-iskala u l-kumplessità tar-rekwiżiti
tal-metroloġija jeħtieġu investimenti akbar mill-baġits tal-qalba tar-riċerka
li għandhom l-NMIs Ewropej. L-eċċellenza meħtieġa għar-riċerka u l-iżvilupp ta'
soluzzjonijiet avvanzati tal-metroloġija hi mifruxa fost il-fruntieri
nazzjonali, u għalhekk ma tistax tinkiseb bi sforz biss fuq livell nazzjonali.
Mingħajr approċċ konsistenti fuq livell Ewropew mal-massa kritika, hemm riskju
kbir ta' sforzi żejda u allura jiżdiedu l-kostijiet.
Il-valur miżjud ta' intervent pubbliku
fil-livell tal-UE jinsab f'li l-UE jirnexxilha tgħaqqad programmi nazzjonali
tar-riċerka li huma maqtugħin għalihom, tgħin biex jitfasslu strateġiji komuni
tar-riċerka u l-finanzjament li jegħlbu l-fruntieri nazzjonali, u tikseb massa
kritika ta' atturi u investimenti li hemm bżonn biex jiġu indirizzati l-isfidi
li tiltaqa' magħhom is-sistema tar-riċerka fil-metroloġija, filwaqt li żżid
l-effiċjenza tal-infiq pubbliku. L-UE mistennija tagħti 50 %
tal-finanzjament kollu.
3.3         Il-prinċipju
tal-proporzjonalità
L-Artikolu 185 tat-TFUE jistieden
lill-Unjoni biex "bi ftehim mal-Istati Membri involuti, tipprovdi dwar
parteċipazzjoni tagħha fi programmi ta' riċerka u żvilupp mnedija minn diversi
Stati Membri, inkluża l-parteċipazzjoni fl-istutturi maħluqa għall-esekuzzjoni
ta' dawn il-programmi". L-Istati Membri huma l-forza li jmexxu 'l quddiem
l-inizjattiva.
Il-proposta hi konformi mal-prinċipju
tal-proporzjonalità billi l-Istati Membri se jkunu responsabbli biex
jiżviluppaw il-programm konġunt tagħhom u kull aspett operazzjonali.
Fl-inizjattiva attwali tal-EMRP, l-istruttura ddedikata għall-implimentazzjoni EURAMET
e.V. diġà wriet li tista' timplimenta l-programm b'mod effiċjenti u
effettiv. L-Unjoni se tagħti inċentivi għal koordinazzjoni aħjar, biex tiżgura
sinerġiji ma' u kontribut lill-politiki tal-UE u lill-prijoritajiet ta'
Orizzont 2020, tissorvelja l-implimentazzjoni tal-programm u tiżgura li
jitħarsu l-interessi finanzjarji tal-UE.
3.4         Għażla tal-istrument
L-inizjattiva proposta tal-EMPIR se tkun
imsejsa fuq l-Artikolu 185 tat-TFUE. Il-konklużjonijiet tal-evalwazzjoni
interim u analiżi tal-alternattivi fil-valutazzjoni tal-impatt urew li
l-Artikolu 185 hu l-aktar mezz xieraq biex jintlaħqu l-għanijiet
tal-EMPIR.
3.5         Derogi mir-regoli
tal-parteċipazzjoni
Fl-EMPIR, il-finanzjament li taw l-istati
parteċipanti, prinċipalment jirrappreżenta r-riżorsi allokati bħala nefqa
diretta fil-proġetti magħżula b'finanzjament istituzzjonali tal-Istituti Nazzjonali
tal-Metroloġija (NMIs) u l-Istituti Magħżula (DIs) li qed jieħdu sehem
fil-proġetti. Il-finanzjament istituzzjonali tal-NMIs u d-DIs ikopri s-sehem
mill-kostijiet ġenerali tagħhom allokati għall-proġetti (kostijiet indiretti
tal-proġetti) u mhux rimborżati fl-EMPIR. 
Il-kontribuzzjoni tal-UE għall-NMIs u d-DIs
trid tkun taqbel mal-kontribuzzjoni li jagħtu l-istati parteċipanti, li ma
tqisx biss il-finanzjament istituzzjonali kif deskritt hawn fuq iżda anki
l-kontribuzzjoni fi flus tal-istati parteċipanti għall-kostijiet
amministrattivi (sa EUR 30 miljun) u l-proporzjon tal-finanzjament
tal-Unjoni allokat lil entitajiet oħrajn (madwar EUR 90 miljun).
Għalhekk hu mistenni li l-kontribuzzjoni tal-UE għall-NMIs u d-DIs tkun EUR 210 miljun
(43.75%) u l-kontribuzzjoni tal-istati parteċipanti għan-NMIs u d-DIs tkun
EUR 270 miljun (56.25%).
Il-konformità mal-prinċipju tat-tqabbil se
tkun żgurata billi tiġi adattata l-kontribuzzjoni tal-UE u titbaxxa r-rata
fissa tal-finanzjament tal-UE għall-kostijiet indiretti għall-NMIs u d-DIs meta
mqabbla mar-rata li stabbilixxew ir-Regoli tal-Parteċipazzjoni ta'
Orizzont 2020. Jekk wieħed iqis li d-dejta mingħand l-NMIs u d-DIs li qed
jieħdu sehem fil-proġetti tal-EMRP abbażi tal-kostijiet indiretti kollha turi
li l-kostijiet indiretti eliġibbli tagħhom jilħqu 140% tal-kostijiet diretti
eliġibbli tal-proġetti skont ir-Regoli tal-Parteċipazzjoni tal-FP7, l-NMIs u
d-DIs se jiddikjaraw kostijiet indiretti eliġibbli skont rata fissa ta' 5%
tal-kostijiet diretti eliġibbli tagħhom. Entitajiet legali oħrajn li qed jieħdu
sehem fil-proġetti se jiġu ffinanzjati skont ir-Regoli tal-Parteċipazzjoni ta'
Orizzont 2020.
Dan jinvolvi deroga mill-Artikolu 24
għall-NMIs u d-DIs.
Il-proposta tagħti salvagwardji biex tiżgura
li l-istruttura speċifika tal-implimentazzjoni tirrispetta l-prinċipji
tat-trattament ugwali u t-trasparenza meta tagħti appoġġ finanzjarju lil
partijiet terzi, u li jitħarsu l-interessi finanzjarji tal-UE. Din tipprevedi
wkoll għal dispożizzjonijiet fid-dettall għal dan kollu fi ftehim li jridu
jikkonkludu l-Unjoni u l-istruttura speċifika tal-implimentazzjoni.
4.           L-IMPLIKAZZJONI BAĠITARJA
Id-Dikjarazzjoni Finanzjarja Leġiżlattiva
ppreżentata ma' din id-deċiżjoni tistabbilixxi l-implikazzjonijiet baġitarji
indikattivi. Il-kontribuzzjoni finanzjarja massima tal-Unjoni, inkluż
l-approprjazzjonijiet tal-EFTA, lill-EMPIR għandha tkun
EUR 300 miljun fi prezzijiet attwali għal kemm itul il-Programm Qafas
Orizzont 2020. Il-kontribuzzjonijiet se jsiru minn dawn l-isfidi u
s-suġġetti[2]:
·                        
Tmexxija fin-nanoteknoloġija, il-materjali
avvanzati, il-bijoteknoloġija, il-manifattura u l-ipproċessar avvanzati
(EUR 52,5 miljun)
·                        
Tmexxija fil-qasam tat-teknoloġija
tal-informazzjoni u l-komunikazzjoni (EUR 37,5 miljun)
·                        
Titjib fis-saħħa u l-benesseri tul il-ħajja
(EUR 60 miljun)
·                        
Titjib fis-sikurezza tal-ikel, l-iżvilupp ta'
agrikoltura sostenibbli, ir-riċerka tal-baħar u marittima, u l-bijoekonomija
(EUR 15 million)
·                        
Li ssir it-tranżizzjoni għal sistema tal-enerġija
affidabbli, sostenibbli u kompetittiva (EUR 60 miljun)
·                        
Li tinħoloq sistema Ewropea tat-trasport li tkun
effiċjenti fl-użu tar-riżorsi, favur l-ambjent, sikura u bla intoppi
(EUR 22,5 miljun)
·                        
Li tinkiseb ekonomija effiċjenti fl-użu tar-riżorsi
u reżiljenti għat-tibdil fil-klima u provvista sostenibbli tal-materja prima
(EUR 52,5 miljun).
Id-dispożizzjonijiet tad-Deċiżjoni u
tal-ftehim ta' delega li jridu jikkonkludu l-Kummissjoni u l-istruttura
speċifika tal-implimentazzjoni jridu jiżguraw li jitħarsu l-interessi
finanzjarji tal-UE.
5.           ELEMENTI FAKULTATTIVI
5.1         Simplifikazzjoni
Il-proposta se tissemplifika l-proċeduri
amministrattivi għall-awtoritajiet pubbliċi u l-korpi (tal-UE jew nazzjonali) u
għall-partijiet privati.
L-UE se taħdem direttament mal-istruttura
speċifika tal-implimentazzjoni tal-EMPIR li se tkun qed tieħu ħsieb talloka,
tissorvelja u tirrapporta dwar l-użu tal-kontribuzzjoni tal-UE.
5.2         Il-klawżola ta'
analiżi/reviżjoni/sunset
Il-proposta fiha klawżola ta' analiżi għal
reviżjoni interim mhux aktar tard mill-2018.
5.3         Iż-Żona Ekonomika Ewropea
L-att propost jikkonċerna kwistjoni taż-ŻEE, u
għalhekk għandu jestendi għaż-Żona Ekonomika Ewropea.
2013/0242 (COD)
Proposta għal
DEĊIŻJONI TAL-PARLAMENT EWROPEW U
TAL-KUNSILL
dwar il-parteċipazzjoni tal-Unjoni
fil-Programm Ewropew tal-Metroloġija għall-Innovazzjoni u r-Riċerka li bosta
Stati Membri jwettqu b'mod konġunt
(Test b'rilevanza għaż-ŻEE)
IL-PARLAMENT EWROPEW U L-KUNSILL
TAL-UNJONI EWROPEA,
Wara li kkunsidraw it-Trattat dwar
il-Funzjonament tal-Unjoni Ewropea, u b'mod partikolari l-Artikolu 185 u
t-tieni paragrafu tal-Artikolu 188 tiegħu,
Wara li kkunsidraw il-proposta tal-Kummissjoni
Ewropea,
Wara t-trażmissjoni tal-abbozz tal-att
leġiżlattiv lill-Parlamenti nazzjonali,
Wara li kkunsidraw l-opinjoni tal-Kumitat
Ekonomiku u Soċjali Ewropew[3],

Filwaqt li jaġixxu skont il-proċedura
leġiżlattiva ordinarja,
Billi:
(1)       Fil-Komunikazzjoni tagħha
Ewropa 2020 Strateġija għal tkabbir intelliġenti, sostenibbli u inklussiv[4], il-Kummissjoni tisħaq fuq il-bżonn
li jinħolqu kundizzjonijiet favorevoli għall-investiment fl-għarfien u
l-innovazzjoni biex fl-Unjoni jinħoloq tkabbir intelliġenti, sostenibbli u
inklussiv. Kemm il-Parlament Ewropew kif ukoll il-Kunsill approvaw dik
l-istrateġija.
(2)       Orizzont 2020 -
il-Programm Qafas għar-Riċerka u l-Innovazzjoni (2014-2020) li stabbilit mir-Regolament (UE) Nru …/2013
tal-Parlament Ewropew u tal-Kunsill fi … 2013[5] (minn hawn 'il quddiem
"il-Programm Qafas Orizzont 2020") għandu l-għan li jħalli
impatt akbar fuq ir-riċerka u l-innovazzjoni billi jgħin ħalli jissaħħu
s-sħubijiet pubbliċi-pubbliċi, anki bil-parteċipazzjoni tal-Unjoni fi programmi
li jitwettqu bosta Stati Membri f'konformità mal-Artikolu 185 tat-Trattat.

(3)       Bid-Deċiżjoni
Nru 912/2009/KE tal-Parlament Ewropew u tal-Kunsill
tas-16 ta' Settembru 2009 dwar il-parteċipazzjoni mill-Komunità
fi programm Ewropew ta' riċerka u żvilupp dwar il-metroloġija meħud b'impenn
minn diversi Stati Membri[6],
il-Komunità ddeċidiet li tagħti kontribuzzjoni finanzjarja lill-Programm
Ewropew tar-Riċerka fil-Metroloġija (minn hawn 'il quddiem "EMRP") li
taqbel ma' dik tal-Istati parteċipanti iżda li ma taqbiżx
EUR 200 miljun, għall-perjodu kollu tas-Seba' Programm Kwadru
tal-Komunità Ewropea għar-riċerka, l-iżvilupp teknoloġiku u l-attivitajiet ta'
dimostrazzjoni (2007-2013) stabbilit bid-Deċiżjoni Nru 1982/2006/KE
tal-Parlament Ewropew u tal-Kunsill tat-18 ta' Diċembru 2006[7]. 
(4)       F'April 2012,
il-Kummissjoni għaddiet lill-Parlament Ewropew u lill-Kunsill rapport dwar
l-Evalwazzjoni Interim tal-Programm Ewropew tar-Riċerka fil-Metroloġija – EMRP[8]. Din l-evalwazzjoni għamilha
bord tal-esperti, tliet snin wara l-bidu tal-programm. Skont l-opinjoni
ġenerali tal-bord tal-esperti, l-EMRP hu progamm Ewropew tar-riċerka konġunta
li jitmexxa tajjeb u li diġà laħaq livell relattivament għoli ta' integrazzjoni
xjentifika, ġestjonarja u finanzjarja. Iżda l-bord tal-esperti nnota
sfruttament industrijali limitat, ftuħ limitat għax-xjenza eċċellenti barra
l-istituti tal-metroloġija u li ma titrawwimx biżżejjed il-kapaċità. Il-bord
tal-esperti kien tal-opinjoni wkoll li bl-implimentazzjoni tal-EMRP jista'
jinbena qasam Ewropew tar-riċerka fil-metroloġija aktar inklussiv.
(5)       Skont id-Deċiżjoni
tal-Kunsill .../2013/UE ta' ... 2013 li tistabbilixxi l-Programm Speċifiku
li jimplimenta Orizzont 2020 — il-Programm Qafas għar-Riċerka u
l-Innovazzjoni (2014-2020)[9]
jista' jingħata aktar appoġġ lill-Programm Ewropew tar-Riċerka fil-Metroloġija.
(6)       Il-Programm Ewropew
tal-Metroloġija għar-Riċerka u l-Innovazzjoni (minn hawn 'il quddiem
"EMPIR"), allinjat mal-istrateġija Ewropa 2020 u l-inizjattivi
ewlenin relatati, b'mod partikolari "Unjoni tal-Innovazzjoni"[10], l-"Aġenda Diġitali
għall-Ewropa"[11],
l-"Ewropa Effiċjenti fir-Riżorsi"[12]
u l-"Politika Industrijali għall-Era tal-Globalizzazzjoni"[13], se jkun programm aktar
ambizzjuż u inklussiv għal għaxar snin (2014-2024) bi [28] stat parteċipanti.
Bħala parti mit-titjib mill-programm preċedenti, l-EMPIR se jkollu attivitajiet
dwar l-innovazzjoni u l-isfruttament industrijali, dwar ir-riċerka għal normi u
standards u dwar it-trawwim tal-kapaċità. 
(7)       L-istati parteċipanti
beħsiebhom jikkontribwixxu biex jimplimentaw l-EMPIR matul il-perjodu li jkopri
l-EMPIR (2014-2024). 
(8)       Għandu jiġi stabbilit limitu
għall-parteċipazzjoni tal-Unjoni fl-EMPIR għal kemm itul il-Programm Qafas
Orizzont 2020. F'dan il-limitu, il-kontribuzzjoni tal-Unjoni għandha tkun daqs
il-kontribuzzjoni tal-istati parteċipanti fl-EMPIR ħalli jintlaħaq effett qawwi
ta' ingranaġġ u tkun żgurata integrazzjoni aktar b'saħħitha tal-Istati parteċipanti
fil-programmi.
(9)       F'konformità mal-għanijiet
tar-Regolament (UE) Nru .../2013, kull Stat Membru u kull pajjiż assoċjat
mal-Programm Qafas Orizzont 2020 għandu jkun intitolat biex jieħu sehem
fl-EMPIR.
(10)     Il-kontribuzzjoni finanzjarja
tal-Unjoni għandha tkun soġġetta għal impenji formali mill-istati parteċipanti
biex tikkontribwixxi għall-implimentazzjoni tal-EMPIR u t-twettiq sħiħ ta' dawn
l-impenji. Il-kontribuzzjonijiet tal-istati parteċipanti fl-EMPIR għandhom
jinkludu kontribuzzjoni għall-kostijiet amministrattivi sal-limitu ta' 5%
tal-baġit tal-EMPIR. L-istati parteċipanti għandhom jagħmlu impenn biex iżidu,
jekk meħtieġ, il-kontribuzzjoni tagħhom fl-EMPIR b'kapaċità ta' finanzjament
ta' riżerva ta' 50% biex ikun żgurat li huma kapaċi jiffinanzjaw l-entitajiet
nazzjonali tagħhom (l-Istituti Nazzjonali tal-Metroloġija u l-Istituti
Magħżula) li jieħdu sehem fil-proġetti magħżula. 
(11)     L-implimentazzjoni konġunta
tal-EMPIR teħtieġ struttura tal-implimentazzjoni. L-istati parteċipanti qablu
dwar l-istruttura tal-implimentazzjoni għall-EMRP u fl-2007 waqqfu l-EURAMET
e.V. (minn hawn 'il quddiem "EURAMET"), l-Organizzazzjoni Reġjonali
Ewropea tal-Metroloġija u assoċjazzjoni mingħajr skop ta' qligħ skont il-liġi
Ġermaniża. Il-EURAMET għandu wkoll kompiti u obbligi relatati
mal-armonizzazzjoni Ewropea u globali usa' tal-metroloġija. Is-sħubija
fil-EURAMET hi miftuħa għal kull Istitut Nazzjonali tal-Metroloġija (NMI)
Ewropew bħala membru, u għall-Istituti Magħżula (DI) bħala assoċjati.
Is-sħubija fil-EURAMET ma tiddependix fuq jekk ikunux jeżistu programmi
nazzjonali tar-riċerka fil-metroloġija. Billi, skont ir-Rapport dwar
l-Evalwazzjoni Interim tal-EMRP, l-istruttura tal-governanza tal-EURAMET
instabet effiċjenti u ta' kwalità għolja għall-implimentazzjoni tal-EMRP,
il-EURAMET għandha tintuża ukoll għall-implimentazzjoni tal-EMPIR. Il-EURAMET
għandha tkun ir-riċevitur tal-kontribuzzjoni finanzjarja tal-Unjoni. 
(12)     Sabiex jintlaħqu l-għanijiet
tal-EMPIR, il-EURAMET għandha tagħti appoġġ finanzjarju, l-aktar fil-forma ta'
għotjiet lill-parteċipanti f'dawk l-azzjonijiet li jintgħażlu fil-livell
tal-EURAMET. Dawn l-azzjonijiet għandhom jintgħażlu wara sejħiet għall-proposti
fir-responsabbiltà tal-EURAMET. Il-klassifika għandha tkun vinkolanti fejn jidħlu
l-għażla tal-proposti u l-allokazzjoni tal-finanzjament mill-kontribuzzjoni
finanzjarja tal-Unjoni u mill-kontribuzzjonijiet mill-istati parteċipanti
għall-proġetti tal-EMPIR. 
(13)     Il-kontribuzzjoni finanzjarja
tal-Unjoni għandha titmexxa skont il-prinċipju tal-ġestjoni finanzjarja tajba u
mar-regoli dwar ġestjoni indiretta stabbiliti mir-Regolament (UE, Euratom)
Nru 966/2012 tal-Parlament Ewropew u tal-Kunsill
tal-25 ta' Ottubru 2012 dwar ir-regoli finanzjarji applikabbli
għall-baġit ġenerali tal-Unjoni[14]
u r-Regolament ta' Delega tal-Kummissjoni (UE) Nru 1268/2012
tad-29 ta' Ottubru 2012 dwar ir-regoli tal-applikazzjoni
tar-Regolament (UE, Euratom) Nru 966/2012[15].
(14)     Biex jitħarsu l-interessi
finanzjarji tal-Unjoni, il-Kummissjoni għandu jkollha d-dritt tnaqqas,
tissospendi jew tittermina l-kontribuzzjoni finanzjarja tal-Unjoni jekk l-EMPIR
ma jiġix implimentat kif jixraq, jiġi implimentat parzjalment jew tard, jew
jekk l-istati parteċipanti ma jikkontribwixxux jew jikkontribwixxu parzjalment
jew tard għall-finanzjament tal-EMPIR. Dawn id-drittijiet għandhom jiġu
previsti fil-ftehim ta' delega li jridu jikkonkludu l-Unjoni u l-EURAMET. 
(15)     Il-parteċipazzjoni
f'azzjonijiet indiretti li jiffinanzjat l-EMPIR hi soġġetta għar-Regolament
(UE) Nru .../2013 tal-Parlament Ewropew u tal-Kunsill tal- ...2013 li
jistabbilixxi r-regoli tal-parteċipazzjoni u t-tixrid fi
"Orizzont 2020 — il-Programm Qafas għar-Riċerka u l-Innovazzjoni
(2014-2020)"[16].
Madankollu, minħabba l-bżonnijiet operattivi speċifiċi tal-EMPIR, hemm bżonn
jingħataw derogi minn dak ir-Regolament skont l-Artikolu 1(3) ta' dak
ir-Regolament [ir-Regoli tal-parteċipazzjoni u t-tixrid f' Orizzont 2020].
(16)     Prinċipalment,
il-kontribuzzjoni tal-istati parteċipanti se tirrappreżenta finanzjament
istituzzjonali tal-NMIs u d-DIs li jieħdu sehem fil-proġetti magħżula.
Il-kontribuzzjoni tal-istati parteċipanti għandha tinkludi wkoll kontribuzzjoni
fi flus għall-kostijiet amministrattivi tal-EMPIR. Proporzjon
tal-kontribuzzjoni tal-Unjoni għandu jiġi allokat għal entatjiet oħra flok
l-NMIs u d-DIs li qed jieħdu sehem fil-proġetti magħżula. Il-kalkolu
tal-kontribuzzjoni finanzjarja tal-Unjoni għall-NMIs u d-DIs li jieħdu sehem
fil-proġetti tal-EMPIR għandhom jiżguraw li l-kontribuzzjoni tal-Unjoni
lill-EMPIR ma taqbiżx il-kontribuzzjoni tal-istati parteċipanti. Filwaqt li
jitqies li l-finanzjament istituzzjonali tal-NMIs u d-DIs mingħand l-istati
parteċipanti jkun jikkorrispondi għall-kostijiet ġenerali allokati
għall-proġetti tal-EMPIR u mhux rimborżati mill-kontribuzzjoni tal-Unjoni,
ir-rata fissa għall-finanzjament tal-kostijiet indiretti eliġibbli tal-NMIs u
d-DIs għandha tiġi adattata meta mqabbla ma' dik stipulata fir-Regolament (UE)
Nru .../2013 [li jistabbilixxi r-regoli tal-parteċipazzjoni u t-tixrid fi
"Orizzont 2020 — il-Programm Qafas għar-Riċerka u l-Innovazzjoni
(2014-2020)"]. Din ir-rata fissa għandha tinstab abbażi tal-kostijiet
indiretti kollha li l-NMIs u d-DIs li jkunu qed jieħdu sehem fil-proġett
tal-EMRP jiddikjarawhom bħala eliġibbli, u li huma stabbli u jikkostitwixxu
approssimazzjoni affidabbli tal-kostijiet indiretti li jġarrbu l-NMIs u d-DIs
li jkunu qed jieħdu sehem fil-proġetti tal-EMPIR. Billi dawk il-kostijiet
indiretti jilħqu 140% tal-kostijiet diretti eliġibbli kollha tal-NMIs u d-DIs, ħlief
dawk għas-subkuntrattar u l-kontribuzzjonijiet in natura bla ħlas mhux użati
fl-istabbilimenti tagħhom, ir-rata fissa għall-finanzjament tal-kostijiet
indiretti tal-NMIs u d-DIs għandha titnaqqas minn [20%] skont ir-Regolament
(UE) Nru .../2013 għal 5%. Għaldaqstant jixraq li jiġu previsti derogi
mill-Artikolu 24 ta' dak ir-Regolament għall-NMIs u d-DIs. Entitajiet oħra
li jieħdu sehem fil-proġetti tal-EMPIR għandhom jiġu ffinanzjati skont dak
ir-Regolament. 
(17)     L-adegwatezza tal-mudell
tal-finanzjament fejn jidħol il-prinċipju tat-tqabbil bejn il-fondi tal-Unjoni
u l-fondi li mhumiex tal-Unjoni għandha tiġi vvalutata mill-ġdid waqt
l-evalwazzjoni interim tal-EMPIR.
(18)     Il-verifiki tar-riċevituri
tal-fondi tal-Unjoni mogħtija skont din id-Deċiżjoni għandhom jiżguraw li
jonqos il-piż amministrattiv, f'konformità mar-Regolament (UE)
Nru .../2013 [il-Programm Qafas Orizzont 2020]. 
(19)     L-interessi finanzjarji
tal-Unjoni għandhom jitħarsu b'miżuri proporzjonati tul iċ-ċiklu tal-infiq
kollu, inkluż bil-prevenzjoni, il-kxif u l-investigazzjoni ta'
irregolaritajiet, l-irkupru ta' fondi mitlufa, imħallsa ħażin jew użati ħażin
u, meta xieraq, pieni amministrattivi u finanzjarji skont ir-Regolament (UE,
Euratom) Nru 966/2012.
(20)     Il-Kummissjoni għandha tmexxi
valutazzjoni interim li b'mod partikolari tivvaluta l-kwalità u l-effiċjenza
tal-EMPIR, il-progress għall-għanijiet stabbiliti u evalwazzjoni finali u
tħejji rapport dwar dawn l-evalwazzjonijiet. 
(21)     Meta titlobhom il-Kummissjoni,
il-EURAMET u l-istati parteċipanti għandhom iressqu kull informazzjoni li
l-Kummissjoni jeħtieġ tinkludi fir-rapporti dwar l-evalwazzjoni tal-EMPIR. 
(22)     L-għan ta' din id-deċiżjoni hu
li l-Unjoni tieħu sehem fl-EMPIR l-aktar biex tappoġġa d-dispożizzjoni ta'
soluzzjonijiet tal-metroloġija xierqa, integrati u f'lokhom, u li jinħolqu
Sistema Ewropea tar-Riċerka fil-Metroloġija integrata ma' massa kritika u
impenn attiv f'livell reġjonali, nazzjonali, Ewropew u internazzjonali li
l-Istati Membri ma jistgħux jilħqu waħedhom. L-iskala u l-kumplessità
tar-rekwiżiti tal-metroloġija jitolbu investimenti akbar mill-baġits tal-qalba
tar-riċerka tal-Istituti Nazzjonali tal-Metroloġija u l-Istituti Magħżula
tagħhom. L-eċċellenza meħtieġa għar-riċerka u l-iżvilupp ta' soluzzjonijiet
avvanzati tal-metroloġija hi mifruxa fost il-fruntieri nazzjonali u għalhekk ma
tistax tinkiseb bi sforz biss fuq livell nazzjonali. Għalhekk, peress li l-għan
jista' jintlaħaq aħjar fil-livell tal-Unjoni billi jiġu integrati l-isforzi
nazzjonali f'approċċ Ewropew konsistenti, billi jingħaqdu programmi nazzjonali
tar-riċerka li huma maqtugħin għalihom, billi tingħata għajnuna biex jitfasslu
strateġiji komuni tar-riċerka u l-finanzjament li jegħlbu l-fruntieri
nazzjonali, u billi tinkiseb massa kritika ta' atturi u investimenti li hemm
bżonn, l-Unjoni tista' tadotta miżuri, skont il-prinċipju tas-sussidjarjetà kif
stabbilit fl-Artikolu 5 tat-Trattat dwar l-Unjoni Ewropea. Skont
il-prinċipju tal-proporzjonalità, kif stabbilit f'dak l-Artikolu, din
id-deċiżjoni ma tmurx lil hinn minn dak meħtieġ biex jintlaħqu dawk
l-għanijiet,
ADOTTAW DIN ID-DEĊIŻJONI:
Artikolu 1
Il-parteċipazzjoni fil-Programm Ewropew tal-Metroloġija għar-Riċerka u
l-Innovazzjoni
1.           L-Unjoni għandha tieħu sehem
fil-Programm Ewropew tal-Metroloġija għar-Riċerka u l-Innovazzjoni (minn hawn
'il quddiem "EMPIR") li jwettqu b'mod konġunt il-Belġju,
il-Bulgarija, ir-Repubblika Ċeka, id-Danimarka, il-Ġermanja, l-Estonja,
l-Irlanda, il-Greċja, Spanja, Franza, il-Kroazja, l-Italja, l-Ungerija,
il-Pajjiżi l-Baxxi, l-Awstrija, il-Polonja, il-Portugall, ir-Rumanija,
is-Slovenja, is-Slovakkja, il-Finlandja, l-Isvezja, ir-Renju Unit, kif ukoll
[il-Bosnja-Ħerzegovina, in-Norveġja, is-Serbja, l-Isvizzera u t-Turkija] (minn
hawn 'il quddiem "stati parteċipanti"), skont il-kundizzjonijiet
stabbiliti f'din id-Deċiżjoni.
2.           Kull Stat Membru ieħor u kull
pajjiż ieħor assoċjat ma' Orizzont 2020 — il-Programm Qafas għar-Riċerka u
l-Innovazzjoni (2014-2020) stabbilit mir-Regolament (UE) Nru .../2013...
(minn hawn 'il quddiem "il-Programm Qafas Orizzont 2020") jista'
jieħu sehem fl-EMPIR sakemm ikun jissodisfa l-kundizzjoni stabbilita
fl-Artikolu 3(1)(c) ta' din id-Deċiżjoni. Dawn l-Istati Membri u l-pajjiżi
assoċjati li jissodisfaw il-kundizzjonijiet stabbiliti fl-Artikolu 3(1)(c)
ta' din id-Deċiżjoni għandhom jitqiesu bħala Stati Parteċipanti għall-finijiet
ta' din id-Deċiżjoni.
Artikolu 2
Il-kontribuzzjoni finanzjarja tal-Unjoni 
1.           Il-kontribuzzjoni finanzjarja
massima tal-Unjoni, inklużi l-approprjazzjonijiet tal-EFTA, lill-EMPIR għandha
tkun EUR 300 miljun. Il-kontribuzzjoni għandha titħallas
mill-approprjazzjonijiet fil-baġit ġenerali tal-Unjoni allokati għall-partijiet
rilevanti tal-Programm Speċifiku li jimplimenta l-Programm Qafas
Orizzont 2020, stabbilit mid-Deċiżjoni .../2013/UE, skont
l-Artikolu 58(1)(c)(vi) u l-Artikoli 60 u 61 tar-Regolament (UE,
Euratom) Nru 966/2012.
2.           Mingħajr ma jinqabeż l-ammont
massimu stabbilit fil-paragrafu 1, il-kontribuzzjoni tal-Unjoni għandha
tkun daqs il-kontribuzzjonijiet tal-Istati Parteċipanti lill-EMPIR, ħlief
il-kontribuzzjonijiet tal-Istati Parteċipanti għall-kostijiet amministrattivi
li jaqbżu 5% tal-baġit tal-EMPIR.
3.           Il-kontribuzzjoni tal-Unjoni
ma għandhiex tintuża biex tkopri l-kostijiet amministrattivi tal-EMPIR.
Artikolu 3
Il-kundizzjonijiet għall-kontribuzzjoni finanzjarja tal-Unjoni
1.           Il-kontribuzzjoni
finanzjarja tal-Unjoni għandu jkollha dawn il-kundizzjonijiet:
(a)         
l-Istati Parteċipanti juru li l-EMPIR hu stabbilit
skont l-Annessi I u II;
(b)         
il-ħatra mingħand l-Istati Parteċipanti jew
mingħand l-Istituti Nazzjonali tal-Metroloġija (NMIs) li ddeżinjaw l-Istati
Parteċipanti, tal-EURAMET e.V. (minn hawn 'il quddiem "EURAMET"),
bħala l-istruttura responsabbli biex timplimenta l-EMPIR u biex tirċievi,
talloka u tissorvelja l-kontribuzzjoni finanzjarja tal-Unjoni;
(c)         
l-impenn ta' kull stat parteċipanti biex
jikkontribwixxi għall-finanzjament tal-EMPIR u biex jistabbilixxi kapaċità ta'
finanzjament ta' riżerva ta' 50% tal-ammont tal-impenn; 
(d)         
il-EURAMET turi l-kapaċità tagħha biex timplimenta
l-EMPIR, inkluż li tirċievi, talloka u tissorvelja l-kontribuzzjoni tal-Unjoni
fil-qafas tal-ġestjoni indiretta tal-baġit tal-Unjoni skont l-Artikoli 58,
60 u 61 tar-Regolament (UE, Euratom) Nru 966/2012;
(e)         
it-twaqqif ta' mudell ta' governanza għall-EMPIR
skont l-Anness III.
2.           Waqt l-implimentazzjoni
tal-EMPIR, il-kontribuzzjoni tal-Unjoni għandu jkollha wkoll dawn
il-kundizzjonijiet: 
(a)         
il-EURAMET jimplimenta l-għanijiet tal-EMPIR
stabbiliti fl-Anness I l-attivitajiet stabbiliti fl-Anness II skont
ir-regoli tal-parteċipazzjoni u t-tixrid imsemmija fl-Artikolu 5;
(b)         
il-manutenzjoni ta' mudell ta' governanza xieraq u
effiċjenti skont l-Anness III;
(c)         
il-EURAMET ikun konformi mar-rekwiżiti
tar-rappurtar stabbiliti fl-Artikolu 60(5) tar-Regolament (UE, Euratom)
Nru 966/2012;
(d)         
it-twettiq kollu tal-impenji msemmija
fil-punt (c) tal-paragrafu 1.
Artikolu 4
Il-kontribuzzjonijiet mingħand l-Istati Parteċipanti 
Il-Kontribuzzjonijiet mingħad l-Istati
Parteċipanti għandhom jikkonsistu minn:
(a)                   
kontribuzzjonijiet minn finanzjament istituzzjonali
tal-NMIs u l-Istituti Magħżula (DIs) li jieħdu sehem fil-proġetti tal-EMPIR; 
(b)                   
kontribuzzjonijiet finanzjarji għall-kostijiet
amministrattivi tal-EMPIR. 
Artikolu 5
Ir-regoli tal-parteċipazzjoni u t-tixrid
1.           Għall-finijiet tar-Regolament
(UE) Nru ... [ir-Regoli tal-parteċipazzjoni u t-tixrid
f'Orizzont 2020], il-EURAMET għandha titqies bħala korp ta' finanzjament u
għandha tagħti appoġġ finanzjarju għal azzjonijiet indiretti skont
l-Anness II ta' din id-Deċiżjoni. 
2.           B'deroga mill-Artikolu 24(1)
tar-Regolament (UE) Nru ... [ir-Regoli tal-parteċipazzjoni u t-tixrid
f'Orizzont 2020], il-kostijiet indiretti eliġibbli tal-NMIs u d-DIs li
jieħdu sehem fil-proġetti ffinanzjati mill-EMPIR għandhom jiġu determinati
billi tiġi applikata rata fissa ta' [5%] tal-kostijiet diretti eliġibbli kollha
tagħhom, ħlief il-kostijiet diretti eliġibbli għas-subkuntrattar u l-kostijiet
tar-riżorsi li partijiet terzi jagħmlu disponibbli u li ma jintużawx
fl-istabbiliment tal-benefiċjarju, kif ukoll appoġġ finanzjarju għal partijiet
terzi. 
3.           L-evalwazzjoni interim
tal-EMPIR imsemmija fl-Artikolu 12 għandha tinkludi valutazzjoni
tal-kostijiet indiretti kollha tal-NMIs u d-DIs li jkunu qed jieħdu sehem
fil-proġetti tal-EMPIR u tal-finanzjament istituzzjonali korrispondenti. 
4.           Abbażi ta' din
il-valutazzjoni u għall-fini tal-Artikolu 2(2), il-EURAMET tista' tnaqqas
ir-rata fissa stabbilita fil-paragrafu 2.
5.           Jekk dan ma jkunx biżżejjed,
il-EURAMET b'deroga mill-Artikolu 22(3) tar-Regolament (UE) Nru...
[ir-Regoli tal-parteċipazzjoni u t-tixrid f'Orizzont 2020] tista' tapplika
rata aktar baxxa ta' rimborż għall-kostijiet eliġibbli tal-NMIs u d-DIs li
jkunu qed jieħdu sehem fil-proġetti li jiffinanzja l-EMPIR.
Artikolu 6
L-implimentazzjoni tal-EMPIR 
1.           L-EMPIR għandu jiġi
implimentat abbażi tal-pjanijiet ta' ħidma annwali.
2.           Il-EURAMET għandha tagħti
appoġġ finanzjarju, l-aktar fil-forma ta' għotjiet lill-parteċipanti wara
sejħiet għall-proposti.
Qabel ma tidentifika s-suġġetti ta' kull sejħa
għall-proposti, il-EURAMET għandha tistieden individwi jew organizzazzjonijiet
interessati mill-komunità tar-riċerka fil-metroloġija u l-utenti biex
jissuġġerixxu suġġetti potenzjali tar-riċerka. 
Artikolu 7
Ftehimiet bejn l-Unjoni u l-EURAMET 
1.           Soġġetta għal valutazzjoni ex-ante
pożittiva tal-EURAMET skont l-Artikolu 61(1) tar-Regolament (KE, Euratom)
Nru 966/2012, il-Kummissjoni, f'isem l-Unjoni, għandha tikkonkludi ftehim
ta' delega u ftehimiet annwali tat-trasferiment tal-fondi mal-EURAMET.
2.           Il-ftehim ta' delega msemmi
fil-paragrafu 1 għandu jiġi konkluż skont l-Artikoli 58(3), 60
u 61 tar-Regolament (UE, Euratom) Nru 966/2012 u l-Artikolu 40
tar-Regolament Delegat (UE) Nru 1268/2012. Dan għandu jistabbilixxi wkoll:
(a)         
ir-rekwiżiti għall-kontribuzzjoni tal-EURAMET dwar
l-indikaturi tal-prestazzjoni stabbiliti fl-Anness II tad-Deċiżjoni (UE)
Nru ... [il-Programm Speċifiku li jimplimenta l-Programm Qafas
Orizzont 2020];
(b)         
ir-rekwiżiti għall-kontribuzzjoni tal-EURAMET
għall-monitoraġġ imsemmi fl-Anness III tad-Deċiżjoni (UE) Nru ...
[il-Programm Speċifiku li jimplimenta l-Programm Qafas Orizzont 2020]; 
(c)         
l-indikaturi tal-prestazzjoni speċifiċi relatati
mal-funzjonament tal-EURAMET;
(d)         
ir-rekwiżiti għall-EURAMET dwar l-għoti
tal-informazzjoni fuq il-kostijiet amministrattivi u ċ-ċifri fid-dettall dwar
l-implimentazzjoni tal-EMPIR;
(e)         
l-arranġamenti dwar l-għoti tad-dejta meħtieġa biex
tiżgura li l-Kummissjoni kapaċi tissodisfa l-obbligi tagħha tat-tixrid u
r-rappurtar.
Artikolu 8
It-terminazzjoni, it-tnaqqis jew is-sospensjoni tal-kontribuzzjoni finanzjarja
tal-Unjoni
Jekk l-EMPIR ma jiġix implimentat jew ma jiġix
implimentat kif xieraq, jew jiġi implimentat parzjalment jew tard,
il-Kummissjoni tista' tittermina, tnaqqas proporzjonalment jew tissospendi
l-kontribuzzjoni finanzjarja tal-Unjoni skont l-implimentazzjoni attwali
tal-EMPIR.
Jekk l-Istati Parteċipanti ma
jikkontribwixxux, jikkontribwixxu parzjalment jew tard għall-finanzjament
tal-EMPIR, il-Kummissjoni tista' tittermina, tnaqqas proporzjonalment jew
tissospendi l-kontribuzzjoni finanzjarja tal-Unjoni, filwaqt li tqis l-ammont
ta' finanzjament li allokaw l-Istati Parteċipanti biex jimplimentaw l-EMPIR. 
Artikolu 9
Il-verifiki ex-post 
1.           Il-verifiki ex-post
tan-nefqa fuq azzjonijiet indiretti għandha tagħmilhom il-EURAMET skont
l-Artikolu 23 tar-Regolament (UE) Nru ... [il-Programm Qafas
Orizzont 2020]. 
2.           Il-Kummissjoni tista'
tiddeċiedi li tagħmel il-verifiki msemmija fil-paragrafu 1 hi stess.
Artikolu 10
Jitħarsu l-interessi finanzjarji tal-Unjoni
1.           Il-Kummissjoni għandha tieħu
miżuri xierqa biex tiżgura li, meta jiġu implimentati azzjonijiet iffinanzjati
skont din id-Deċiżjoni, l-interessi finanzjarji tal-Unjoni jitħarsu
bl-applikazzjoni ta' miżuri preventivi kontra l-frodi, il-korruzzjoni u kull
attività illegali oħra, b'kontrolli effikaċi u, jekk jinkixfu irregolaritajiet,
bl-irkupru tal-ammonti li jkunu tħallsu ħażin u, meta xieraq, b'penali
amministrattivi u finanzjarji effikaċi, proporzjonati u dissważivi. 
2.           Lill-persunal tal-Kummissjoni
u lil persuni oħra li l-Kummissjoni tawtorizza, kif ukoll lill-Qorti
tal-Awdituri, il-EURAMET għandha tagħtihom aċċess għall-postijiet u
l-istabbilimenti tagħha u għall-informazzjoni kollha, inkluża dik f'format
elettroniku, li hemm bżonn biex isiru dawn il-verifiki.
3.           L-Uffiċċju Ewropew Kontra
l-Frodi (OLAF) jista' jwettaq investigazzjonijiet, inklużi kontrolli u
spezzjonijiet fuq il-post, skont id-dispożizzjonijiet u l-proċeduri stabbiliti
fir-Regolament (KE) Nru 1073/1999 tal-Parlament Ewropew u tal-Kunsill[17] u r-Regolament tal-Kunsill
(Euratom, KE) Nru 2185/96[18],
bil-għan li jistabbilixxi jekk tkunx saret frodi, korruzzjoni jew xi attività
illegali oħra li taffettwa l-interessi finanzjarji tal-Unjoni b'rabta ma'
ftehim għal għotja jew deċiżjoni għal għotja jew kuntratt iffinanzjat skont din
id-Deċiżjoni.
4.           Il-kuntratti, il-ftehimiet
għal għotja u d-deċiżjonijiet għal għotja, li joħorġu mill-implimentazzjoni ta'
din id-Deċiżjoni għandu jkun fihom dispożizzjonijiet li lill-Kummissjoni,
lill-EURAMET, lill-Qorti tal-Awdituri u lill-OLAF espressament jagħtuhom
is-setgħa biex jagħmlu dawn il-verifiki u l-investigazzjonijiet skont
il-kompetenzi rispettivi tagħhom. 
5.           Waqt l-implimentazzjoni
tal-EMPIR, l-Istati Parteċipanti għandhom jieħdu l-miżuri leġiżlattivi,
regolatorji, amministrattivi jew miżuri oħra meħtieġa biex iħarsu l-interessi
finanzjarji tal-Unjoni, b'mod partikolari biex jiżguraw l-irkupru sħiħ ta' xi
ammonti dovuti lill-Unjoni f'konformità mar-Regolament (UE, Euratom)
Nru 966/2012 u tar-Regolament Delegat (UE) Nru 1268/2012.
Artikolu 11
Il-komunikazzjoni tal-informazzjoni
1.           Meta l-Kummissjoni titlobha,
il-EURAMET għandha tibgħat kull informazzjoni meħtieġa għat-tħejjija
tar-rapporti msemmija fl-Artikolu 12.
2.           Permezz tal-EURAMET, l-Istati
Parteċipanti għandhom iressqu lill-Kummissjoni kull informazzjoni li jitolbuhom
il-Parlament Ewropew, il-Kunsill jew il-Qorti tal-Awdituri dwar il-ġestjoni
finanzjarja tal-EMPIR.
3.           L-informazzjoni msemmija
fil-paragrafu 2 il-Kummissjoni għandha tinkludiha fir-rapporti msemmija
fl-Artikolu 12.
Artikolu 12
L-evalwazzjoni
1.           Sal-31 ta' Diċembru 2017,
il-Kummissjoni għandha tagħmel evalwazzjoni interim tal-EMPIR. Il-Kummissjoni
għandha tħejji rapport dwar dik l-evalwazzjoni li jkun fih il-konklużjonijiet
tal-evalwazzjoni u osservazzjonijiet tal-Kummissjoni. Dan ir-rapport,
il-Kummissjoni għandha tibagħtu lill-Parlament Ewropew u lill-Kunsill
sat-30 ta' Ġunju 2018.
2.           Fi tmiem il-parteċipazzjoni
tal-Unjoni fl-EMPIR, iżda mhux aktar tard
mill-31 ta' Diċembru 2024, il-Kummissjoni għandha tagħmel
evalwazzjoni finali tal-EMPIR. Il-Kummissjoni għandha tħejji rapport dwar dik
l-evalwazzjoni li jkun fih ir-riżultati tal-evalwazzjoni. Dan ir-rapport
il-Kummissjoni għandha tibagħtu lill-Parlament Ewropew u lill-Kunsill.
Artikolu 13
Id-dħul fis-seħħ
Din id-Deċiżjoni għandha tidħol fis-seħħ
fl-20 jum wara dak tal-pubblikazzjoni tagħha f'Il-Ġurnal Uffiċjali
tal-Unjoni Ewropea.
Artikolu 14
Id-destinatarji 
Din id-Deċiżjoni hija indirizzata lill-Istati
Membri.
Magħmul fi Brussell,
Għall-Parlament Ewropew                           Għall-Kunsill
Il-President                                                    Il-President
ANNESS I
L-għanijiet
tal-EMPIR 
L-EMPIR għandu jaħdem qatigħ biex jilħaq dawn l-għanijiet ġenerali:
(a)              
li jagħti soluzzjonijiet xierqa, integrati u f'lokhom
tal-metroloġija li jappoġġaw l-innovazzjoni u l-kompetittività industrijali, u
teknoloġiji tal-kejl li jindirizzaw l-isfidi tas-soċjetà bħas-saħħa, l-ambjent
u l-enerġija, inkluż appoġġ għall-iżvilupp u l-implimentazzjoni tal-politika;
(b)              
li joħloq Sistema Ewropea tar-Riċerka
fil-Metroloġija integrata ma' massa kritika u impenn attiv fil-livell
reġjonali, nazzjonali, Ewropew u internazzjonali. 
ANNESS II
L-azzjonijiet
indiretti li jappoġġa l-EMPIR 
1.           L-EMPIR jista' jappoġġa dawn
l-azzjonijiet indiretti fil-qasam tar-riċerka konġunta u l-iżvilupp
teknoloġiku:
1.1.        azzjonijiet xjentifiċi-tekniċi
li jappoġġaw metroloġija xjentifika fundamentali biex iqiegħdu s-sisien
għall-filati li jmiss inklużi r-riċerka u l-iżvilupp fil-metroloġija applikata
u servizzi relatati mal-metroloġija;
1.2.        ir-riċerka fil-metroloġija
biex jagħtu soluzzjonijiet għall-isfidi tas-soċjetà b'mod speċjali l-kontribut
għall-enerġija, l-ambjent u s-saħħa; 
1.3.        ir-riċerka ħalli tinħoloq
istrumentazzjoni tal-kejl ġdida bil-għan li l-industrija tuża t-teknoloġiji
metroloġiċi li jistimulaw l-innovazzjoni fl-industrija; 
1.4.        ir-riċerka u l-iżvilupp
prinormattivi u konormattivi fil-metroloġija għal standards dokumentarji ta'
prijorità bil-għan li l-għarfien espert tal-istituti tal-metroloġija tal-istati
parteċipanti jintuża biex jappoġġa l-implimentazzjoni tal-politika u jħaffef
it-tqegħid fis-suq ta' prodotti u servizzi innovattivi; 
1.5.        attivitajiet li jibnu
l-kapaċità fil-metroloġija fuq livelli teknoloġiċi differenti bil-għan li
fl-istati parteċipanti tinħoloq sistema bilanċjata u integrata tal-metroloġija.

2.           L-EMPIR jista' jappoġġa aktar
azzjonijiet għat-tixrid u l-isfruttament tar-riżultati tar-riċerka
fil-metroloġija.
L-EMPIR jista' jappoġġa azzjonijiet oħra li
jindirizzaw speċifikament l-istituti tal-metroloġija b'kapaċitajiet xjentifiċi
limitati jew mingħajrhom, billi jgħinhom jużaw programmi oħra reġjonali,
nazzjonali jew tal-Unjoni Ewropea għat-taħriġ u l-mobbiltà, il-koperazzjoni
transkonfinali jew l-investiment f'infrastruttura tal-metroloġija. 
3.           L-EMPIR jista' jappoġġa
organizzazzjoni tal-attivitajiet tan-networking li tippromwovi l-EMPIR u
jkabbar l-impatt tagħha kemm jista' jkun. 
4.           L-azzjonijiet indiretti
msemmija fil-punt 1 għandhom jagħmluhom l-NMIs u d-DIs. Madankollu, l-EMPIR
għandu jħeġġeġ u jappoġġa l-parteċipazzjoni ta' entitajiet oħra. Dan l-approċċ
mistenni jwassal biex madwar 15% tal-baġit tal-EMPIR jingħata lil dawn
l-entitajiet.
ANNESS III
L-implimentazzjoni
u l-governanza tal-EMPIR
I           Ir-rwol tal-EURAMET
1.           Il-EURAMET għandha tkun
responsabbli biex timplimenta l-EMPIR, skont l-Artikolu 3. Għandha tmexxi
l-kontribuzzjoni finanzjarja tal-Unjoni għall-EMPIR u għandha tkun responsabbli
biex tħejji u timplimenta l-pjan ta' ħidma annwali, torganizza s-sejħiet għall-proposti,
tieħu ħsieb l-evalwazzjoni ta' proposta u l-klassifika u kull attività oħra li
toħroġ mill-pjan ta' ħidma annwali. Il-EURAMET għandha tkun responsabbli biex
tmexxi l-għotjiet inkluż l-iffirmar tal-ftehimiet għal għotja, tirċievi,
talloka u tissorvelja l-użu tal-kontribuzzjoni finanzjarja tal-Unjoni u
l-pagamenti lill-parteċipanti tal-EMPIR fil-proġetti magħżula.
Il-monitoraġġ tal-kontribuzzjoni finanzjarja
tal-Unjoni għandu jkopri kull attività ta' kontroll u verifika, kontroll ex-ante
u/jew ex-post, li hemm bżonn biex jitwettqu l-kompiti li l-Kummissjoni
tiddelega lill-EURAMET. Dawn l-attivitajiet għandhom l-għan li jiksbu
assigurazzjoni raġonevoli dwar il-legalità u r-regolarità tat-tranżazzjonijiet
sottostanti, u dwar l-eliġibbiltà tal-kostijiet iddikjarati fil-ftehimiet għal
għotja.
2.           Ċerti kompiti amministrattivi
u loġistiċi waqt l-implimentazzjoni tal-EMPIR, il-EURAMET tista' tafdahom
f'idejn l-istati parteċipanti.
II         L-istruttura organizzattiva
tal-EURAMET fejn tidħol l-implimentazzjoni tal-EMPIR
1.           Il-Kumitat tal-EMPIR għandu
jkun il-korp tal-EMPIR li jieħu d-deċiżjonijiet.
Il-Kumitat tal-EMPIR għandu jkun fih
rappreżentanti tal-membri tal-EURAMET mill-istati parteċipanti. Il-piżijiet
tal-votazzjoni għandhom jiġu kkalkulati mill-impenji nazzjonali skont regola
tal-għerq kwadrat.
B'mod partikolari dan għandu jieħu deċiżjonijiet
dwar l-aġenda strateġika għar-riċerka u l-innovazzjoni, l-ippjanar tas-sejħiet
għall-proposti, il-proċedura tar-reviżjoni tal-evalwazzjoni, l-għażla
tal-proġetti li għandhom jiġu ffinanzjati skont il-klassifika u l-monitoraġġ
tal-progress tal-proġetti ffinanzjati. Dan għandu jadotta l-pjan ta' ħidma
annwali wara li jkun kiseb l-approvazzjoni tal-Kummissjoni.
Il-Kummissjoni għandu jkollha status ta'
osservatur fil-laqgħat tal-Kumitat tal-EMPIR. Iżda biex il-Kumitat tal-EMPIR
ikun jista' jadotta l-pjan ta' ħidma annwali, dawn jeħtieġ il-kunsens
bil-quddiem tal-Kummissjoni. Il-Kumitat tal-EMPIR għandu jistieden
lill-Kummissjoni għal-laqgħat tiegħu u jibagħtilha d-dokumenti rilevanti.
Il-Kummissjoni tista' tieħu sehem fid-diskussjonijiet tal-Kumitat tal-EMPIR.
2.           Il-President tal-Kumitat
tal-EMPIR u d-deputat tiegħu għandu jeleġġih il-Kumitat tal-EMPIR. Il-President
tal-Kumitat tal-EMPIR għandu jkun wieħed miż-żewġ Viċi Presidenti tal-EURAMET.
Il-President tal-Kumitat tal-EMPIR għandu jirrappreżenta lill-EURAMET fi
kwistjonijiet relatati mal-EMPIR. 
3.           Il-Kunsill tar-Riċerka għandu
jkun fih esperti ta' livell għoli mill-industrija, ir-riċerka, l-akkademja u
organizzazzjonijiet internazzjonali tal-partijiet interessati. Dan għandu
jagħti pariri strateġiċi indipendenti dwar il-pjan ta' ħidma annwali tal-EMPIR.
Il-membri tal-Kunsill tar-Riċerka għandhom jinħatru mill-Assemblea Ġenerali
tal-EURAMET.
4.           Is-Segretarjat tal-EURAMET li
jagħti appoġġ amministrattiv ġenerali lill-EURAMET għandu jżomm il-kontijiet
bankarji għall-EMPIR.
5.           L-Unità ta' Appoġġ
Maniġerjali għandha tkun parti mis-Segretarjat tal-EURAMET u għandha tkun
responsabbli mill-implimentazzjoni u l-ġestjoni ta' kuljum tal-EMPIR. 
DIKJARAZZJONI FINANZJARJA
LEĠIŻLATTIVA
1.           Il-QAFAS
TAL-PROPOSTA/INIZJATTIVA 
              1.1.    It-titolu tal-proposta/inizjattiva 
              1.2.    Il-qasam/oqsma
tal-politika kkonċernata/i fl-istruttura ABM/ABB
              1.3.    In-natura
tal-proposta/inizjattiva 
              1.4.    L-għanijiet

              1.5.    Ir-raġunijiet
tal-proposta/inizjattiva 
              1.6.    Kemm
ittul u impatt finanzjarju 
              1.7.    Il-metodu/i
tal-ġestjoni previst(i) 
2.           IL-MIŻURI TAL-ĠESTJONI
              2.1.    Ir-regoli
tal-monitoraġġ u r-rappurtar 
              2.2.    Is-sistema
tal-ġestjoni u l-kontroll 
              2.3.    Il-miżuri
li jipprevenu l-frodi u l-irregolaritajiet 
3.           L-IMPATT FINANZJARJU STMAT
TAL-PROPOSTA/INIZJATTIVA 
              3.1.    L-intestatura/i
tal-qafas finanzjarju pluriennali u tal-linja/i tal-baġit tan-nefqa affettwata 
              3.2.    L-impatt
stmat fuq in-nefqa 
              3.2.1. Sinteżi tal-impatt
stmat fuq in-nefqa 
              3.2.2. L-impatt stmat fuq
l-approprjazzjonijiet operazzjonali 
              3.2.3. L-impatt stmat fuq
l-approprjazzjonijiet ta' natura amministrattiva
              3.2.4. Il-kompatibbiltà
mal-qafas finanzjarju pluriennali attwali
              3.2.5. Il-kontribuzzjonijiet
mingħand partijiet terzi 
              3.3.    Impatt stmat fuq id-dħul
DIKJARAZZJONI
FINANZJARJA LEĠIŻLATTIVA
1.           Il-QAFAS
TAL-PROPOSTA/INIZJATTIVA
1.1.        It-titolu
tal-proposta/inizjattiva
Il-parteċipazzjoni
tal-Unjoni fil-Programm Ewropew tal-Metroloġija għall-Innovazzjoni u r-Riċerka
li bosta Stati Membri jwettqu b'mod konġunt
1.2.        Il-qasam/oqsma tal-politika
kkonċernata/i fl-istruttura ABM/ABB[19]
Ir-Riċerka
u l-Innovazzjoni Programm Qafas Orizzont 2020
1.3.        In-natura
tal-proposta/inizjattiva
¨ Il-proposta/inizjattiva
hija relatata ma' azzjoni ġdida
¨ Il-proposta/inizjattiva
hija relatata ma' azzjoni ġdida wara proġett pilota/azzjoni preparatorja[20]
¨ Il-proposta/inizjattiva
hija relatata mal-estensjoni ta' azzjoni eżistenti
X Il-proposta/inizjattiva hija relatata ma' azzjoni
ridirezzjonata lejn azzjoni ġdida
1.4.        L-għanijiet
1.4.1.     L-għan(ijiet) strateġiku/ċi
pluriennali tal-Kummissjoni fil-mira tal-proposta/inizjattiva
L-għanijiet
ġenerali tal-EMPIR huma li:
(1)
Jagħti soluzzjonijiet integrati u f'lokhom tal-metroloġija li jappoġġaw
l-innovazzjoni u l-kompetittività industrijali, u teknoloġiji tal-kejl li
jindirizzaw l-isfidi tas-soċjetà bħas-saħħa, l-ambjent u l-enerġija inkluż
appoġġ għall-iżvilupp u l-implimentazzjoni tal-politika.
(2)
Joħloq Sistema Ewropea tar-Riċerka fil-Metroloġija integrata ma' massa kritika
u impenn attiv fil-livell reġjonali, nazzjonali, Ewropew u internazzjonali.
1.4.2.     L-għan(ijiet) speċifiku/ċi u
l-attività(jiet) tal-ABM/ABB ikkonċernata/i
L-għan
operattiv ewlieni tal-proposta leġiżlattiva, jiġifieri l-parteċipazzjoni
tal-UE fi Programm Konġunt għall-R&D u l-Innovazzjoni li jwettqu bosta
Stati Membri fil-qasam tal-metroloġija, diġà hu previst fil-Programm Qafas
Orizzont 2020 għar-Riċerka u l-Iżvilupp Teknoloġiku (RTD).
L-għan
speċifiku assoċjat ma' dan l-għan operattiv hu li jinħoloq u jitħaddem l-EMPIR
bi proġett tal-R&D bħala r-riżultat ewlieni.
1.4.3.     Ir-riżultat(i) mistenni(ja) u
l-impatt
Speċifika l-effetti li
l-proposta/inizjattiva għandu jkollha fuq il-benefiċjarji/gruppi fil-mira.
L-EMPIR se jgħaqqad l-investimenti tal-Unjoni u
nazzjonali tar-riċerka fil-metroloġija ħalli jagħti soluzzjonijiet xierqa,
integrati u f'lokhom tal-metroloġija li jappoġġaw l-innovazzjoni u
l-kompetittività industrijali, u teknoloġiji tal-kejl li jindirizzaw l-isfidi
tas-soċjetà bħas-saħħa, l-ambjent u l-enerġija.
Dan se jappoġġa li tinħoloq Sistema Ewropea
tar-Riċerka fil-Metroloġija integrata ma' massa kritika u impenn attiv
fil-livell reġjonali, nazzjonali, Ewropew u internazzjonali.
1.4.4.     L-indikaturi tar-riżultati u
l-impatt
Speċifika l-indikaturi
għall-monitoraġġ tal-implimentazzjoni tal-proposta/inizjattiva.
Huma
mistennija dawn ir-riżultati li se jitkejlu bl-indikaturi relatati:
Jitħeġġeġ l-użu industrijali u titjieb l-istandardizzazzjoni
L-indikaturi:
(a) il-fatturat minn prodotti u servizzi ġodda jew imtejba b'mod sinifikanti li
jistgħu jiġu attribwiti għall-attivitajiet tar-riċerka tal-EMPIR u
l-predeċessuri tiegħu [il-mira: EUR 400 miljun], (b) parti
mill-proġetti tar-riċerka mmexxija mill-industrija [il-mira: 20 %], (c)
il-valur tal-investiment tan-negozji fil-proġetti tal-EMPIR, (d) parti
mir-riċerka normattiva dedikata [il-mira: 10 %], (e) il-Kumitati Tekniċi
ta' CEN/CENELEC/ISO/IEC u l-korpi tal-istandardizzazzjoni ekwivalenti li jieħdu
sehem fil-programm b'potenzjal li jibbenefikaw direttament mill-proġetti
tal-EMPIR.
Jiġi sostnut ambjent Ewropew koerenti, sostenibbli u integrat
għall-metroloġija li jisfrutta bis-sħiħ il-potenzjal tal-UE
L-indikaturi:
(f) parti mill-investimenti nazzjonali dedikati għar-riċerka fil-metroloġija
fl-Ewropa li hi kkoordinata jew influwenzata bil-programm [il-mira: 50 %],
(g) il-parteċipazzjoni fil-programm tax-xjenzjati li mhumiex mill-NMIs/DIs
[il-mira: id-doppju meta mqabbel mal-EMRP] (h) il-livell tal-investimenti
mill-Fondi Strutturali u programmi oħra Ewropej, nazzjonali jew reġjonali
f'attivitajiet relatati mal-metroloġija (i) It-tmexxija Ewropea fil-kumitati
internazzjonali tal-metroloġija.
L-effiċjenza tal-programm
L-indikaturi:
(j) il-kwalità tal-proċedura biex tittressaq, tiġi evalwata u tingħażel
il-proposta, (k) iż-żmien biex tingħata l-għotja, (l) il-kostijiet biex
jitħaddem l-EMPIR [il-mira: ≤ 5 %].
Benefiċċji soċjoekonomiċi sinifikanti u kontribuzzjoni għall-għanijiet
ewlenin tal-politika
Dan
se jiġi vvalutat bħala parti mill-evalwazzjoni interim u finali indipendenti,
apparti l-indikaturi l-oħra.
1.5.        Ir-raġunijiet
tal-proposta/inizjattiva
1.5.1.     Ir-rekwiżit(i) li jrid(u)
jintlaħaq/qu fi żmien qasir jew fit-tul
L-EMPIR
se jgħaqqad l-investimenti tal-Unjoni u nazzjonali tar-riċerka u jiżgura li
r-riċerka fil-metroloġija tħalli impatt akbar fuq it-tkabbir u tegħleb l-isfidi
soċjoekonomiċi u tindirizza l-frammentazzjoni u d-dgħjufijiet strutturali li
hemm bħalissa fis-sistema Ewropea tar-riċerka fil-metroloġija u l-innovazzjoni.
1.5.2.     Valur miżjud tal-involviment
tal-UE
Il-valur
miżjud ta' intervent pubbliku fil-livell tal-UE jinsab f'li l-UE jirnexxilha
tgħaqqad programmi nazzjonali tar-riċerka li huma maqtugħin għalihom, tgħin
biex jitfasslu strateġiji komuni tar-riċerka u l-finanzjament li jegħlbu
l-fruntieri nazzjonali, u tikseb massa kritika ta' atturi u investimenti li
hemm bżonn biex jiġu indirizzati l-isfidi li tiltaqa' magħhom is-sistema
tar-riċerka fil-metroloġija, filwaqt li żżid l-effiċjenza tal-infiq pubbliku.
L-EMPIR
se jsaħħaħ il-kapaċitajiet tal-kejl b'impatt strateġiku għall-Ewropa. Dan se
jsir b'mod koerenti u mingħajr frammentazzjoni mal-massa kritika ogħla u se
jagħti soluzzjonijiet aktar kosteffikaċi u interoperabbli.
1.5.3.     Tagħlimiet minn esperjenzi
simili fil-passat
L-evalwazzjoni
interim tal-EMRP predeċessur li tħaddem fl-FP7, identifikat ċerti nuqqasijiet
li ġew indirizzati fit-tfassil tal-EMPIR (Appoġġ dedikat għall-innovazzjoni,
l-istandardizzazzjoni, it-tawwim tal-kapaċità u l-ftuħ tal-programm għall-aqwa
xjenza).
1.5.4.     Kompatibbiltà u sinerġija
possibbli ma' strumenti xierqa oħrajn
L-EMPIR
se jagħti sehmu f'għadd ta' inizjattivi ewlenin tal-istrateġija
EWROPA 2020 li jintlaqtu mir-riċerka fil-metroloġija, inkluża l-"Unjoni
tal-Innovazzjoni", l-"Aġenda Diġitali għall-Ewropa",
l-"Ewropa effiċjenti fir-riżorsi" u l-"Politika industrijali
għall-era tal-globalizzazzjoni".
L-EMPIR
se jgħin bil-bosta biex jintlaħqu l-għanijiet ta' Orizzont 2020 billi
jappoġġa suġġetti li huma direttament rilevanti għall-prijoritajiet ta'
Orizzont 2020.
1.6.        Kemm ittul u impatt
finanzjarju
X Proposta/inizjattiva b'tul taż-żmien limitat
–     
Proposta/inizjattiva fis-seħħ mill-1/1/2014
sal-31/12/2024
–     
L-impatt finanzjarju mill-2014 sal-2020
għall-approprjazzjonijiet tal-impenji u mill-2014 sal-2024
għall-approprjazzjonijiet tal-pagamenti
¨ Il-proposta/inizjattiva b'tul
taż-żmien mhux limitat
–     
Implimentazzjoni b'perjodu tal-bidu minn SSSS sa
SSSS,
–     
segwita minn operazzjoni bi skala sħiħa.
1.7.        Il-metodu/i tal-ġestjoni
previst(i)[21]
¨ Ġestjoni diretta ċentralizzata mill-Kummissjoni
X Ġestjoni indiretta ċentralizzata
bid-delega tal-kompiti tal-implimentazzjoni lil:
–     
¨  l-aġenziji eżekuttivi
–     
¨  il-korpi mwaqqfa mill-Komunitajiet[22]
–     
X  korp/i tas-settur pubbliku nazzjonali b'missjoni
tas-servizz pubbliku
–     
¨  persuni fdati bl-implimentazzjoni ta' azzjonijiet speċifiċi skont
it-Titolu V tat-Trattat dwar l-Unjoni Ewropea u identifikati fl-att bażiku
rilevanti fis-sens tal-Artikolu 49 tar-Regolament Finanzjarju
¨ Ġestjoni kondiviża
mal-Istati Membri
¨ Ġestjoni deċentralizzata ma' pajjiżi terzi
¨ Ġestjoni konġunta
ma' organizzazzjonijiet internazzjonali (għad iridu jiġu speċifikati)
Jekk tindika aktar minn
metodu wieħed ta' ġestjoni, jekk jogħġbok agħti d-dettalji fit-taqsima tal-"Kummenti".
Kummenti
Ġiet
stabbilita struttura dedikata tal-implimentazzjoni intitolata EURAMET, u
jirregolawha l-Istati parteċipanti li jmexxu l-inizjattiva. Il-kontribuzzjoni
finanzjarja tal-Unjoni għall-inizjattiva se tingħata permezz ta' din l-organizzazzjoni.
2.           IL-MIŻURI TAL-ĠESTJONI
2.1.        Ir-regoli tal-monitoraġġ u
r-rappurtar
Speċifika l-frekwenza
u l-kundizzjonijiet.
Ladarba
jkun stabbilit, l-EMPIR se jiġi ssorveljat permezz tar-rapporti annwali li
jagħti l-EURAMET.
Ma'
dan tiżdied evalwazzjoni interim li ssir sa mhux aktar tard mill-2017. Fi tmiem
il-parteċipazzjoni tal-Unjoni fl-EMPIR, iżda mhux aktar tard mill-2024,
evalwazzjoni finali indipendenti se tirrevedi l-kisba tal-għanijiet,
ir-riżultati u l-impatti.
2.2.        Is-sistema tal-ġestjoni u
l-kontroll
2.2.1.     Ir-riskju/i identifikat(i)
1)
Il-kapaċità tal-istruttura dedikata tal-implimentazzjoni EURAMET. biex
tmexxi l-baġit tal-Unjoni u tħares l-interessi finanzjarji tal-UE.
2)
Il-kapaċità tal-istati parteċipanti biex jiffinanzjaw il-kontribuzzjonijiet
tagħhom lill-programm.
2.2.2.     Il-metodu/i tal-kontroll
previst(i)
Ir-riskju 1:
ara t-Taqsima 2.3.
Ir-riskju 2:
Il-fondi tal-UE jistgħu jinħarġu biss meta tintwera evidenza tal-impenji
finanzjarji nazzjonali, kemm fuq livell ta' ftehim għal finanzjament annwali
kif ukoll fuq livell ta' pagamenti lejn il-parteċipanti nazzjonali
fil-proġetti. Salvagwardja oħra hi li l-finanzjament tal-UE ma jistax jaqbeż
il-50 % tat-total tal-fondi pubbliċi mogħtija fil-programm u
l-finanzjament tal-UE ma jistax ikopri n-nefqa amministrattiva.
2.2.3.     Il-kostijiet u l-benefiċċji
tal-kontrolli u tar-rata li probabbilment mhix kompatibbli
Is-sistema
tal-kontroll stabbilita għall-implimentazzjoni tal-programm se titfassal b'tali
mod li tagħti assigurazzjoni raġonevoli li ntlaħqet ġestjoni tajba tar-riskji
relatati mal-effikaċja u l-effiċjenza tal-operazzjonijiet kif ukoll il-legalità
u r-regolarità tat-tranżazzjonijiet sottostanti, filwaqt li titqies in-natura
speċjali tal-EMPIR bħala sħubija pubblika-pubblika. Is-sistema tal-kontroll
għandha ssib bilanċ bejn il-fiduċja u l-kontroll, filwaqt li tqis il-kostijiet
amministrattivi u kostijiet oħrajn tal-kontrolli f'kull livell, l-aktar
għall-parteċipanti, ħalli din tkun tista' tagħti sehemha bl-aħjar mod biex
jintlaħqu l-għanijiet tal-Programm Qafas Orizzont 2020.
2.3.        Il-miżuri li jipprevenu
l-frodi u l-irregolaritajiet
Speċifika l-miżuri ta'
prevenzjoni u ta' protezzjoni eżistenti jew dawk previsti.
L-Artikolu 3
tad-Deċiżjoni li tistabbilixxi l-EMPIR jiddikjara li l-kontribuzzjoni tal-Unjoni
għandha tingħata bil-kundizzjoni li l-EURAMET tkun konformi mar-rekwiżiti
tar-rappurtar stabbiliti fl-Artikolu 60(5) tar-Regolament (UE, Euratom)
Nru 966/2012. Skont l-Artikolu 8, il-Kummissjoni tista' tittermina,
tnaqqas jew tissospendi l-kontribuzzjoni tagħha. 
Il-ftehim
ta' delega li jridu jikkonkludu l-Kummissjoni u l-EURAMET f'konformità
mal-Artikolu 61 tar-Regolament (UE, Euratom) Nru 966/2012 se
jipprovdi għall-Kummissjoni biex tissorvelja l-attivitajiet tal-EURAMET, b'mod
partikolari billi tagħmel verifiki.
3.           L-IMPATT FINANZJARJU STMAT
TAL-PROPOSTA/INIZJATTIVA
3.1.        L-intestatura/i tal-qafas
finanzjarju pluriennali u tal-linja/i tal-baġit tan-nefqa affettwata
·      Il-linji baġitarji attwali fl-ordni tal-intestaturi tal-qafas
finanzjarju pluriennali u l-linji baġitarji. WARA L-FTEHIM IT-TABELLA TRID
TIĠI AĠĠORNATA
 Intestatura tal-qafas finanzjarju pluriennali || Linja baġitarja || Tip ta' nefqa || Kontribuzzjoni 
 Numru [Deskrizzjoni ………………………...……….] || Diff./mhux diff. ([23]) || mingħand il-pajjiżi tal-EFTA[24] || mingħand il-pajjiżi kandidati[25] || mingħand pajjiżi terzi || fis-sens tal-Artikolu 18(1)(aa) tar-Regolament Finanzjarju 
 1A || 08.0204 Attivitajiet orizzontali ta' Orizzont 2020 || Diff./mhux diff. || IVA || IVA || IVA || IVA 
 1A || 08 02 02 01 Tmexxija fin-nanoteknoloġija, il-materjali avvanzati, il-bijoteknoloġija, il-manifattura u l-ipproċessar avvanzati || Diff./mhux diff. || IVA || IVA || IVA || IVA 
 1A || 08 02 03 01 Titjib fis-saħħa u l-benesseri tul il-ħajja || Diff./mhux diff. || IVA || IVA || IVA || IVA 
 1A || 08 02 03 02 Titjib fis-sikurezza tal-ikel, l-iżvilupp ta' agrikoltura sostenibbli, ir-riċerka tal-baħar u marittima, u l-bijoekonomija || Diff./mhux diff. || IVA || IVA || IVA || IVA 
 1A || 08 02 03 03 Biex issir it-tranżizzjoni għal sistema tal-enerġija affidabbli, sostenibbli u kompetittiva || Diff./mhux diff. || IVA || IVA || IVA || IVA 
 1A || 08 02 03 04 Biex tinħoloq sistema Ewropea tat-trasport li tkun effiċjenti fl-użu tar-riżorsi, favur l-ambjent, sikura u bla intoppi || Diff./mhux diff. || IVA || IVA || IVA || IVA 
 1A || 08 02 03 05 Biex tinkiseb ekonomija effiċjenti fl-użu tar-riżorsi u reżiljenti għat-tibdil fil-klima u provvista sostenibbli tal-materja prima || Diff./mhux diff. || IVA || IVA || IVA || IVA 
 1A || 09 04 02 01 Tmexxija fil-qasam tat-teknoloġija tal-informazzjoni u l-komunikazzjoni || Diff./mhux diff. || IVA || IVA || IVA || IVA 
3.2.        L-impatt stmat fuq in-nefqa
3.2.1.     Sinteżi tal-impatt stmat fuq
in-nefqa
f'miljuni ta' EUR (sa tliet ċifri wara l-punt
deċimali)
 L-intestatura tal-qafas finanzjarju pluriennali: || Numru 1A || L-Intestatura 1A Kompetittività għat-tkabbir u l-impjiegi 
 Id-DĠ: RTD, CNECT ||   ||   || Is-sena 2014 || Is-sena 2015 || Is-sena 2016 || Is-sena 2017 || Is-sena 2018 || Is-sena 2019 || Is-sena 2020 || Is-snin 2021-2024 || AMMONT TOTALI[26] 
  L-approprjazzjonijiet operazzjonali ||   ||   ||   ||   ||   ||   ||   ||   ||   
 08 02 02 01 Tmexxija fin-nanoteknoloġija, il-materjali avvanzati, il-bijoteknoloġija, il-manifattura u l-ipproċessar avvanzati || Impenji || (1) || 5,000 || 8,000 || 8,500 || 8,500 || 8,000 || 7,500 || 7,000 ||   || 52,500 
 Pagamenti || (2) ||   || 0,500 || 5,300 || 8,050 || 8,500 || 8,450 || 7,950 || 13,750 || 52,500 
 08 02 03 01 Titjib fis-saħħa u l-benesseri tul il-ħajja || Impenji || (1a) || 5,714 || 9,143 || 9,714 || 9,714 || 9,143 || 8,572 || 8,000 ||   || 60,000 
 Pagamenti || (2 a) ||   || 0,571 || 6,057 || 9,200 || 9,714 || 9,658 || 9,086 || 15,714 || 60,000 
 08 02 03 02 Titjib fis-sikurezza tal-ikel, l-iżvilupp ta' agrikoltura sostenibbli, ir-riċerka tal-baħar u marittima, u l-bijoekonomija || Impenji || (1b) || 1,429 || 2,285 || 2,429 || 2,429 || 2,285 || 2,143 || 2,000 ||   || 15,000 
 Pagamenti || (2b) ||   || 0,143 || 1,514 || 2,300 || 2,429 || 2,414 || 2,271 || 3,929 || 15,000 
 08 02 03 03 Biex issir it-tranżizzjoni għal sistema tal-enerġija affidabbli, sostenibbli u kompetittiva || Impenji || (1c) || 5,714 || 9,144 || 9,714 || 9,714 || 9,143 || 8,571 || 8,000 ||   || 60,000 
 Pagamenti || (2c) ||   || 0,572 || 6,057 || 9,200 || 9,714 || 9,657 || 9,086 || 15,714 || 60,000 
 08 02 03 04 Biex tinħoloq sistema Ewropea tat-trasport li tkun effiċjenti fl-użu tar-riżorsi, favur l-ambjent, sikura u bla intoppi || Impenji || (1d) || 2,143 || 3,428 || 3,643 || 3,643 || 3,429 || 3,214 || 3,000 ||   || 22,500 
 Pagamenti || (2d) ||   || 0,214 || 2,272 || 3,450 || 3,643 || 3,621 || 3,407 || 5,893 || 22,500 
 08 02 03 05 Biex tinkiseb ekonomija effiċjenti fl-użu tar-riżorsi u reżiljenti għat-tibdil fil-klima u provvista sostenibbli tal-materja prima || Impenji || (1e) || 5,000 || 8,000 || 8,500 || 8,500 || 8,000 || 7,500 || 7,000 ||   || 52,500 
 Pagamenti || (2e) ||   || 0,500 || 5,300 || 8,050 || 8,500 || 8,450 || 7,950 || 13,750 || 52,500 
 L-approprjazzjonijiet TOTALI għad-DĠ RTD || Impenji || =1+1a-e || 25,000 || 40,000 || 42,500 || 42,500 || 40,000 || 37,500 || 35,000 ||   || 262,500 
 Pagamenti || =2+2a-e ||   || 2,500 || 26,500 || 40,250 || 42,500 || 42,250 || 39,750 || 68,750 || 262,500 
 09 04 02 01 Tmexxija fil-qasam tat-teknoloġija tal-informazzjoni u l-komunikazzjoni || Impenji || (1f) ||   ||   || 5,000 || 5,000 || 7,500 || 10,000 || 10,000 ||   || 37,500 
 Pagamenti || (2f) ||   ||   ||   || 0,500 || 5,000 || 5,250 || 7,750 || 19,000 || 37,500 
 L-approprjazzjonijiet TOTALI għad-DĠ CNECT || Impenji || =1f ||   ||   || 5,000 || 5,000 || 7,500 || 10,000 || 10,000 ||   || 37,500 
 Pagamenti || =2f ||   ||   ||   || 0,500 || 5,000 || 5,250 || 7,750 || 19,000 || 37,500 
   ||   || (3) ||   ||   ||   ||   ||   ||   ||   ||   ||   
 L-approprjazzjonijiet TOTALI għad-DĠ RTD, CNECT || Impenji || =1+1a-f || 25,000 || 40,000 || 47,500 || 47,500 || 47,500 || 47,500 || 45,000 ||   || 300,000 
 Pagamenti || =2+2a-f ||   || 2,500 || 26,500 || 40,750 || 47,500 || 47,500 || 47,500 || 87,750 || 300,000 
  TOTAL tal-approprjazzjonijiet operazzjonali || Impenji || (4) || 25,000 || 40,000 || 47,500 || 47,500 || 47,500 || 47,500 || 45,000 ||   || 300,000 
 Pagamenti || (5) ||   || 2,500 || 26,500 || 40,750 || 47,500 || 47,500 || 47,500 || 87,750 || 300,000 
  TOTAL tal-approprjazzjonijiet ta' natura amministrattiva ffinanzjati mill-pakkett għal programmi speċifiċi (08 01 05) || (6) || 0,131 || 0,134 || 0,136 || 0,139 || 0,142 || 0,145 || 0,148 ||   || 0,975 
 TOTAL tal-approprjazzjonijiet fl-INTESTATURA 1A tal-qafas finanzjarju pluriennali || Impenji || =4+6 || 25,131 || 40,134 || 47,636 || 47,639 || 47,642 || 47,645 || 445,148 ||   || 300,975 
 Pagamenti || =5+6 || 0,131 || 2,634 || 26,636 || 40,889 || 47,642 || 47,645 || 47,648 || 87,750 || 300,975 
Din it-tabella turi
s-sors ta' finanzjament annwali tal-EMPIR. Iżda l-baġit għall-EMPIR se jiġi
implimentat mil-linja baġitarja 08.0204 Attivitajiet orizzontali ta'
Orizzont 2020.
 L-intestatura tal-qafas finanzjarju pluriennali || 1A || L-Intestatura 1A Kompetittività għat-tkabbir u l-impjiegi "In-nefqa amministrattiva" 
f'miljuni ta' EUR (sa tliet ċifri wara l-punt
deċimali)
   ||   ||   || Is-sena 2014 || Is-sena 2015 || Is-sena 2016 || Is-sena 2017 || Is-sena 2018 || Is-sena 2019 || Is-sena 2020 || TOTAL 
 Id-DĠ: RTD ||   ||   
  Riżorsi umani || 0,131 || 0,134 || 0,136 || 0,139 || 0,142 || 0,145 || 0,148 || 0,975 
  Infiq amministrattiv ieħor ||   ||   ||   ||   ||   ||   ||   ||   
 TOTAL tad-DĠ RTD || Approprjazzjonijiet || 0,131 || 0,134 || 0,136 || 0,139 || 0,142 || 0,145 || 0,148 || 0,975 
 TOTAL tal-approprjazzjonijiet fl-INTESTATURA 1A tal-qafas finanzjarju pluriennali || (Impenji totali = pagamenti totali) || 0,131 || 0,134 || 0,136 || 0,139 || 0,142 || 0,145 || 0,148 || 0,975 
f'miljuni ta' EUR (sa tliet ċifri wara l-punt
deċimali)
   ||   ||   || Is-sena 2014 || Is-sena 2015 || Is-sena 2016 || Is-sena 2017 || Is-sena 2018 || Is-sena 2019 || Is-sena 2020 || Is-snin 2021-2024 || TOTAL 
 TOTAL tal-approprjazzjonijiet fl-INTESTATURI 1 sa 5 tal-qafas finanzjarju pluriennali || Impenji || 25,131 || 40,134 || 47,636 || 47,639 || 47,642 || 47,645 || 445,148 ||   || 300,975 
 Pagamenti || 0,131 || 2,634 || 26,636 || 40,889 || 47,642 || 47,645 || 47,648 || 87,750 || 300,975 
3.2.2.     L-impatt stmat fuq
l-approprjazzjonijiet operazzjonali
–     
¨  Il-proposta/inizjattiva ma jeħtiġilhiex tuża l-approprjazzjonijiet
operazzjonali
–     
X  Il-proposta/inizjattiva jeħtiġilha tuża
approprjazzjonijiet operazzjonali, kif spjegat hawn taħt:
Approprazzjonijiet tal-impenji f'miljuni ta' EUR (sa 3
ċifri wara l-punt deċimali)
 Indika l-għanijiet u r-riżultati ò ||   ||   || Is-sena 2014 || Is-sena 2015 || Is-sena 2016 || Is-sena 2017 || Is-sena 2018 || Is-sena 2019 || Is-sena 2020 ||   || TOTAL 
   ||   || 
 Tip   || Kost medju || Numru || Kost || Numru || Kost || Numru || Kost || Numru || Kost || Numru || Kost || Numru || Kost || Numru || Kost || Numru Totali || Kost Totali 
 Jinħoloq u jitħaddem l-EMPIR ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 Ir-riżultat*, ** || Il-proġetti tal-R&D ||   || 25 || 50,000 || 40 || 80,000 || 47 || 95,000 || 47 || 95,000 || 47 || 95,000 || 47 || 95,000 || 47 || 90,000 || 300 || 600,000 
 Subtotal għall-għan speċifiku Nru 1 || 25 || 50,000 || 40 || 80,000 || 47 || 95,000 || 47 || 95,000 || 47 || 95,000 || 47 || 95,000 || 47 || 90,000 || 300 || 600,000 
 KOST TOTALI || 25 || 50,000 || 40 || 80,000 || 47 || 95,000 || 47 || 95,000 || 47 || 95,000 || 47 || 95,000 || 47 || 90,000 || 300 || 600,000 
1 Il-kontribuzzjoni tal-UE għall-kostijiet totali ma
għandhiex taqbeż EUR 300 miljun.
(*) Il-kostijiet amministrattivi ta' EURAMET e.V.
għall-implimentazzjoni tal-EMPIR, sal-limitu ta' EUR 30 miljun [5 %],
se jkopruhom l-istati parteċipanti, mingħajr ebda kontribuzzjoni tal-Unjoni.
(**) Maħsub kost medju ta' EUR 2 miljun għal
kull proġett tal-EMPIR. Il-baġit ġenerali tal-programm ta'
EUR 600 miljun hu stmat li jiffinanzja madwar 300 proġett. 
3.2.3.     L-impatt stmat fuq
l-approprjazzjonijiet ta' natura amministrattiva
3.2.3.1.  Sommarju
–     
¨  Il-proposta/inizjattiva ma jeħtiġilhiex tuża approprjazzjonijiet ta'
natura amministrattiva
–     
X  Il-proposta/inizjattiva jeħtiġilha tuża
approprjazzjonijiet ta' natura amministrattiva, kif spjegat hawn taħt:
f'miljuni ta' EUR (sa
tliet ċifri wara l-punt deċimali)
   || Is-sena 2014 || Is-sena 2015 || Is-sena 2016 || Is-sena 2017 || Is-sena 2018 || Is-sena 2019 || Is-sena 2020 || TOTAL 
 l-INTESTATURA 5 tal-qafas finanzjarju pluriennali ||   ||   ||   ||   ||   ||   ||   ||   
 Riżorsi umani ||   ||   ||   ||   ||   ||   ||   ||   
 Infiq amministrattiv ieħor ||   ||   ||   ||   ||   ||   ||   ||   
 Subtotal tal-INTESTATURA 5 tal-qafas finanzjarju pluriennali ||   ||   ||   ||   ||   ||   ||   ||   
 Barra l-INTESTATURA 5[27] tal-qafas finanzjarju pluriennali   ||   ||   ||   ||   ||   ||   ||   ||   
 Riżorsi umani || 0,131 || 0,134 || 0,136 || 0,139 || 0,142 || 0,145 || 0,148 || 0,975 
 Infiq ieħor ta' natura amministrattiva ||   ||   ||   ||   ||   ||   ||   ||   
 Subtotal barra l-INTESTATURA 5 tal-qafas finanzjarju pluriennali || 0,131 || 0,134 || 0,136 || 0,139 || 0,142 || 0,145 || 0,148 || 0,975 
 TOTAL || 0,131 || 0,134 || 0,136 || 0,139 || 0,142 || 0,145 || 0,148 || 0,975 
L-approprjazzjonijiet
amministrattivi meħtieġa se jilħquhom l-approprjazzjonijiet tad-DĠ li diġà ġew
assenjati għall-ġestjoni tal-azzjoni u/jew ġew riallokati fid-DĠ, flimkien ma',
jekk ikun meħtieġ, kull allokazzjoni oħra li tista' tingħata lid-DĠ li jkun qed
imexxi fil-proċedura annwali ta' allokazzjoni u fid-dawl tar-restrizzjonijiet
baġitarji,
3.2.3.2.  Ir-rekwiżiti stmati tar-riżorsi umani
–     
¨  Il-proposta/inizjattiva ma jeħtiġilhiex tuża r-riżorsi umani,
–     
X  Il-proposta/inizjattiva jeħtiġilha tuża
r-riżorsi umani, kif spjegat hawn taħt:
L-istima għandha tiġi espressa f'unitajiet
ekwivalenti fulltime
   || Is-sena 2014 || Is-sena 2015 || Is-sena 2016 || Is-sena 2017 || Is-sena 2018 || Is-sena 2019 || Is-sena 2020 || TOTAL 
  Karigi fil-pjan ta' stabbiliment (uffiċjali u aġenti temporanji) 
 08 01 01 01 (fil-Kwartieri Ġenerali u fl-Uffiċċji tar-Rappreżentanza tal-Kummissjoni) ||   ||   ||   ||   ||   ||   ||   ||   
 XX 01 01 02 (Delegazzjonijiet) ||   ||   ||   ||   ||   ||   ||   ||   
 08 01 05 01 (Riċerka indiretta) || 1 || 1 || 1 || 1 || 1 || 1 || 1 || 7 
 10 01 05 01 (Riċerka diretta) ||   ||   ||   ||   ||   ||   ||   ||   
  Persunal estern (f'unità ekwivalenti fulltime: FTE)[28]   
 XX 01 02 01 (CA, INT, SNE mill-"pakkett globali") ||   ||   ||   ||   ||   ||   ||   ||   
 XX 01 02 02 (CA, INT, JED, LA u SNE fid-delegazzjonijiet) ||   ||   ||   ||   ||   ||   ||   ||   
 XX 01 04 yy[29]   || - fil-kwartieri ġenerali ||   ||   ||   ||   ||   ||   ||   ||   
 - fid-delegazzjonijiet ||   ||   ||   ||   ||   ||   ||   ||   
 XX 01 05 02 (CA, SNE, INT — Riċerka indiretta)   ||   ||   ||   ||   ||   ||   ||   ||   
 10 01 05 02 (CA, SNE, INT — Riċerka diretta) ||   ||   ||   ||   ||   ||   ||   ||   
 Linji baġitarji oħra (speċifika) ||   ||   ||   ||   ||   ||   ||   ||   
 TOTAL || 1 || 1 || 1 || 1 || 1 || 1 || 1 || 7 
Ir-riżorsi umani
meħtieġa se jilħaqhom il-persunal tad-DĠ għar-Riċerka u l-Innovazzjoni li diġà
hu assenjat għall-ġestjoni tal-azzjoni u/jew ġie riallokat fid-DĠ, flimkien
ma', jekk ikun meħtieġ, kull allokazzjoni oħra li tista' tingħata lid-DĠ li
jkun qed imexxi fil-proċedura annwali ta' allokazzjoni u fid-dawl
tar-restrizzjonijiet baġitarji,
Deskrizzjoni
tal-kompiti li jridu jitwettqu:
 L-uffiċjali għandhom sehem fi: Il-laqgħat tal-Kumitat tal-EMPIR u fil-laqgħat tal-Kunsill tar-Riċerka tal-EMPIR kif ukoll fil-gruppi ta' ġidma u fl-avvenimenti ta' tixrid Osservatur fil-evalwazzjonijiet ta' proposta tal-EMPIR In-negozjati u l-tħejjija tal-ftehim mad-DIs Il-preparazzjoni tad-deċiżjoni finanzjarja annwali u l-pagamenti relatati L-approvazzjoni l-pjan ta' ħidma annwali Il-monitoraġġ tal-implimentazzjoni abbażi tar-rapporti annwali, u l-koordinazzjoni tal-evalwazzjonijiet interim u finali Il-verifika finanzjarja u legali tal-implimentazzjoni tal-EMPIR   
 Persunal estern N/A ||   
3.2.4.     Il-kompatibbiltà mal-qafas
finanzjarju pluriennali attwali
–     
X  Il-proposta/inizjattiva hija kompatibbli
mal-qafas finanzjarju pluriennali attwali,
–     
¨  Il-proposta/inizjattiva se tinvolvi programmar mill-ġdid
tal-intestatura rilevanti fil-qafas finanzjarju pluriennali, 
–      ¨  Il-proposta/inizjattiva
teħtieġ l-applikazzjoni tal-istrument tal-flessibbiltà jew reviżjoni tal-qafas
finanzjarju pluriennali,
3.2.5.     Il-kontribuzzjonijiet mingħand
partijiet terzi
–     
Il-proposta/inizjattiva tipprevedi
għall-kofinanzjament stmat hawn taħt:
Approprjazzjonijiet f'miluni ta' EUR (sa tliet ċifri
wara l-punt deċimali)
   || 2014 || 2015 || 2016 || 2017 || 2018 || 2019 || 2020 || Total 
 Stati parteċipanti || 25,000 || 40,000 || 47,500 || 47,500 || 47,500 || 47,500 || 45,000 || 300,000 
 TOTAL tal-approprjazzjonijiet kofinanzjati || 25,000 || 40,000 || 47,500 || 47,500 || 47,500 || 47,500 || 45,000 || 300,000 

Dettalji tal-kofinanzjament
Għandha tingħata kontribuzzjoni massima tal-Unjoni
Ewropea sa EUR 300 miljun, soġġetta għal kontribuzzjoni ta'
mill-inqas EUR 300 miljun mingħand l-istati parteċipanti bejn l-2014
u l-2024 mill-baġits nazzjonali lill-EMPIR.
3.3.        Impatt stmat fuq id-dħul
–     
X  Il-proposta/inizjattiva ma għandha l-ebda impatt
finanzjarju fuq id-dħul,
–     
¨  Il-proposta/inizjattiva għandha l-impatt finanzjarju li ġej:
–                   
¨         fuq
ir-riżorsi proprji
–                   
¨         fuq id-dħul mixxellanju.
[1]               Id-Deċiżjoni Nru 912/2009/KE tal-Parlament Ewropew
u tal-Kunsill tas-16 ta' Settembru 2009 dwar il-parteċipazzjoni
mill-Komunità fi programm Ewropew ta' riċerka u żvilupp dwar il-metroloġija
meħud b'impenn minn diversi Stati Membri (ĠU L 257, 30.9.2009).
[2]               L-ammont hu indikattiv u jiddependi fuq l-ammont finali
għad-DĠ RTD u d-DĠ CNECT f'dawn l-isfida/i jew is-suġġett(i) msemmija
hawn fuq.
[3]               ĠU C... [opinjoni tal-KES]
[4]               COM(2010) 2020 finali, 3.3. 2010.
[5]               ĠU... [H2020 FP]
[6]               ĠU L 257, 30.9.2009, p. 12.
[7]               ĠU L 412, 30.12.2006, p. 1.
[8]               COM(2012) 174 finali, 16.4. 2012.
[9]               ĠU ... [H2020 FP]
[10]             COM(2010) 546 finali, 6.10.2010.
[11]             COM(2010) 245 finali/2, 26.8.2010.
[12]             COM(2011) 21, 26.1.2011.
[13]             COM(2012) 582 finali, 10.10.2012.
[14]             ĠU L 298, 26.10.2012.
[15]             ĠU L 362, 31.12.2012.
[16]             ĠU ... [H2020 FP]
[17]             ĠU L 136, 31.5.1999, p. 1.
[18]             ĠU L 292, 15.11.1996, p. 2.
[19]             ABM: Ġestjoni bbażata fuq l-attività — ABB: Ibbaġitjar
ibbażat fuq l-attività.
[20]             Kif jissemma fl-Artikolu 49(6)(a) jew (b)
tar-Regolament Finanzjarju.
[21]             Id-dettalji tal-metodi tal-ġestjoni u referenzi
għar-Regolament Finanzjarju jistgħu jinstabu fis-sit tal-BudgWeb: http://www.cc.cec/budg/man/budgmanag/budgmanag_en.html.
[22]             Kif jissemma fl-Artikolu 185 tar-Regolament Finanzjarju.
[23]             Diff. = Approprjazzjonijiet differenzjati / Mhux Diff. =
Approprjazzjonijiet mhux differenzjati.
[24]             L-EFTA: l-Assoċjazzjoni Ewropea tal-Kummerċ Ħieles. 
[25]             Il-pajjiżi kandidati u, meta applikabbli, il-pajjiżi
kandidati potenzjali mill-Balkani tal-Punent.
[26]             L-ammont hu indikattiv u jiddependi fuq l-ammont finali
għad-DĠ RTD u d-DĠ CNECT f'dawn l-isfida/i jew is-suġġett(i) msemmija
hawn fuq.
[27]             Għajnuna teknika u/jew amministrattiva u nefqa biex tgħin
fl-implimentazzjoni tal-programmi u/jew l-azzjonijiet tal-UE (dawk li kienu
l-linji "BA"), ir-riċerka indiretta, ir-riċerka diretta.
[28]             CA = Aġent Kuntrattwali; LA = Aġent Lokali; SNE = Esperti
Nazzjonali Ssekondati; INT = Persunal mill-Aġenziji ("Intérimaire");
JED= "Jeune Expert en Délégation" = Esperti Żgħażagħ
fid-Delegazzjonijiet. 
[29]             Taħt il-limitu għall-persunal estern kopert
mill-approprjazzjonijiet operazzjonali (dawk li kienu l-linji "BA").